




Dengan nama Allah 

Yang Maha Penyayang dan Maha Pengasih 


Ayat-ayat dan Terjemahan 




"Nun. Demi pena dan demi tulisan yang ditulis mereka(l). 
Engkau bukannya seorang gila dengan sebab ni'mat 
(Nubuwah) dari Tuhanmu (2). Dan sesungguhnya engkau 
akan mendapat pabala yang tidak berkeputusan (3). Dan 
sesungguhnya engkau mempunyai akhlak yang agung(4). 
Oleh itu , engkau akan melihat dan mereka juga akan 
melihat (5). Siapakah sebenarnya di antara kamu yang diuji 
(dengan kegilaan)?(6). Sesungguhnya Tuhanmu itulah yang 
lebih mengetahui siapakah yang sesat dari jalan~Nya dan 
Dialah juga yang lebih mengetahui siapakah orang-orang 
yang mendapat hidayat? (7). Oieh itu , janganlah engkau 
tunduk kepada pendusta-pendusta(8). Mereka suka jika 
engkau bersikap lunak , supaya mereka juga bersikap 
lunak(9). Dan janganlah engkau tunduk kepada setiap orang 
yang banyak bersumpah dan hina (budi pekertinya)." (10). 




" Yang banyak mengumpat dan banyak berjalan menabur 
fitnah(ll). Pencegah kebajikan , penceroboh dan banyak 
berdusta(1 2). Berhati keras dan selain itu ia juga terkenal 
jahat(13). Kerana dia mempunyai harta yang banyak dan 
anak-anak lelaki yang ramai(14). Apabila dibacakan 
kepadanya ayat-ayat Kami ia berkata: Inilah dongeng, 
dongeng orang-orang purbakala (1 5). Kami akan tandakan di 
atas belalainya (batang hidungnya)(1 6). Sesungguhnya Kami 
telah mencuba mereka sebagaimana Kami telah mencuba 
tuan-tuan kebun ketika mereka bersumpah bahawa mereka 
akan memetik semua buah-buahan di limun-limun pagi(17). 
Dan mereka tidak mengecualikan (bahagian fakir miskin) 
(18). Lalu kebun itu ditimpa malapetaka dari Tuhanmu 
semasa mereka sedang nyenyak tidur(19). Lalu jadilah 
kebun-kebun itu seperti kebun yang telah dipotong semua 
buahnya". (20). 

" Lalu mereka berpanggil-panggilan satu sama lain di limun- 
limun pagi(2 1 ). Pergilah ke kebun kamu di pagi hari jika 
kamu hendak memetikkan buah-buahnya(22). Lalu mereka 
pergi sambil berbisik-bisik(23). Jangan ada seorang miskin 
pun yang masuk ke dalam kebun menemui kamu (24). Dan 
mereka pergi di limun-limun pagi itu dengan kepercayaan 
mereka dapat menahankan (habuan fakir miskin itu)(25). 
Apabila mereka melihat keadaan kebun itu r mereka pun 
berkata: Sesungguhnya kita telah sesat jalan (ini bukan 
kebun kita)(26). (Tidak! Ini memang kebun kita) bahkan 
kitalah yang dinafikan (dari hasil kebun itu)(27). Lalu 
berkatalah seorang yang paling baik fikiran di antara 
mereka : Bukankah dahulu aku telah berkata kepada kamu: 
Hendaklah kamu mengucap tasbih(28). Lalu mereka pun 
mengucap: Maha Sucilah Tuhan kami sesungguhnya kami 
adalah orang-orang yang telah melakukan kezaliman(29). 
Kemudian mereka berhadap-hadapan satu sama lain saling 
mencela". (30). 





"Mereka berkata: Amboi ! Celakalah kita , sesungguhnya kita 
ini adalah orang-orang yang telah melampaui batas (31). 
Semoga Tuhan kita menggantikan kepada kita dengan 
kebun yang lebih baik dari kebun ini. Sesungguhnya kita 
benar-benar berharap kepada Tuhan kita(32). Demikianlah 
' azab dunia , sedangkan 'azab Akhirat adalah lebih besar lagi 
jika kamu mengetahui(33). Sesungguhnya balasan bagi 
orang-orang yang bertaqwa di sisi Tuhan mereka ialah 
kebun-kebun Syurga yang penuh ni'mat(34). Apakah wajar 
Kami jadikan orang-orang Islam sama seperti orang-orang 
kafir yang berdosa? (3 5). Apa sudah jadi kepada kamu? 
Bagaimana kamu membuat keputusan begitu?(36). Atau 
apakah kamu mempunyai sebuah kitab yang kamu 
mempelajarinya? (37). Bahawa (tersebut di dalamnya) kamu 
boleh memilih apa sahaja yang kamu sukai(38). Atau apakah 


kamu mempunyai janji-janji yang disanggupi oleh Kami 
sampai hari Qiamat bahawa kamu boleh membuat 
keputusan sesuka hati kamu? (39). Tanyakan mereka 
siapakah di antara mereka yang menjamin dakwaan yang 
sedemikian ?". (40). 



"Atau apakah mereka mempunyai tuhan-tuhan sekutu? Oleh 
itu , bawalah sekutu-sekutu mereka jika mereka benar (41). 
Pada hari betis disingsing (kerana terlalu takut) dan mereka 
diseru supaya sujud t tetapi mereka tidak berdaya(42). Mata 
mereka tunduk kuyu diselubungi kehinaan. Sesungguhnya 
dahulu (di dunia) mereka diseru supaya sujud ketika mereka 
sihat sentosa(43). Oleh itu, tinggalkan sahaja kepada-Ku 
orang-orang yang mendustakan Al-Qur'an itu. Kami akan 
menarik mereka perlahan-lahan (ke jurang kebinasaan) 
tanpa disedari mereka(44). Dan Aku memberi tempoh 
kepada mereka. Sesungguhnya rancangan balasanKu amat 

rapi(45). Atau apakah engkau (Muhammad) pernah meminta 
upah dari mereka dan kerana itu mereka merasa berat 
dengan hutang bayaran itu?(46). Atau apakah mereka 
mempunyai pengetahuan tentang urusan ghaib, iaiu mereka 
menuliskannya? (47). Oleh itu , bersabarlah menerima 

keputusan Tuhanmu dan janganlah engkau jadi seperti 
orang yang ditelan ikan yang besar (Yunus) ketika ia berdo'a 
semasa berada di dalam kesusahan (48). Jika ia tidak 
diselamatkan oleh ni'mat pertolongan dari Tuhannya 
tentulah dia dicampakkan di bumi yang tandus dengan 
mendapat kecelaan(49). Lalu dia dipilih Tuhannya dan 
menjadikannya dari orang-orang yang salih(50). 
Sesungguhnya orang-orang yang kafir itu hampir-hampir 
menggelincirkan kaki engkau dengan pandangan- 
pandangan mereka (yang penuh marah) apabila mereka 
mendengar A!-Qur'an f dan mereka berkata: Sesungguhnya 
dia (Muhammad) seorang gila (51). Sedangkan Al-Qur r an itu 
tidak lain melainkan peringatan bagi seluruh umat 
manusia. "(52). 


pendapat ini amat lemah kerana kisah kebimbangan 
itu sendiri dalam bentuk cerita yang seperti itu tidak 
terdapat dalam satu riwayat yang kuat dan 
muktamad, kerana penerangan sepadu surah ini 
menunjukkan bahawa penafian dalam ayat tadi 
adalah sesuai dengan keterangan akhir ayat surah ini 
iaitu dalam ayat: 



"Sesungguhnya orang-orang yang kafir itu hunpir-hampir 
menggelincirkan kaki engkau dengan pandangan- 
pandangan mereka (yang penuh marah) apabila mereka 
mendengar Al-Qur'an f dan mereka berkata: Sesungguhnya 
dia (Muhammad) seorang gila. "(51) 


(Latar belakang dan pokok pembicaraan) 
Bilakah Surah Ini Diturunkan? 

Kita tidak dapat menentukan tarikh turunnya surah 
ini sama ada bahagian permulaannya atau 
keseluruhannya. Kita juga trdak dapat mempastikan 
bahawa permulaan ayat-ayatnya telah diturunkan 
pada awal dan yang baki semuanya diturunkan pada 
akhir. Kita tidak dapat tarjihkan mana satu 
kemungkinan yang lebih kuat kerana bahagian 
permulaan surah dan bahagian akhirnya 
mengemukakan pembicaraan yang sama, iaitu 
tentang keangkuhan dan kelancangan orang-orang 
kafir terhadap diri Rasulullah s.a.w. dan tuduhan 
mereka bahawa beliau seorang gila. 

Banyak riwayat yang mengatakan bahawa surah ini 
merupakan surah yang kedua turunnya selepas Surah 
aI-'Alaq, dan menurut pendapat sebulat di dalam 
susunan tertib berbagai-bagai mashaf, surah ini 
merupakan surah yang kedua. Tetapi cara 
penerangan surah ini, juga maudhu' pembicaraannya 
dan gayanya membuat kami suka mentarjihkan 
pendapat yang lain, kerana hampir-hampir dapat 
dipastikan bahawa surah ini diturunkan selepas satu 
tempoh pelancaran da'wah umum yang dilakukan 
kira-kira tiga tahun selepas dimulakan dengan da'wah 
perseorangan, iaitu pada masa orang-orang Quraysy 
bangkit menolak dan memerangi da'wah Islam dan 
mengeluarkan perkataan mereka yang jahat itu 
terhadap Rasulullah s.a.w. Pada masa inilah AI-Qur'an 
menolak dan menepiskan perkataan yang jahat itu 
dan mengancam penentang-penentang da'wah 
dengan ancaman yang terkandung di dalam surah ini. 

Kemungkinan pendapat yang mengatakan bahawa 
permulaan surah ini diturun awal secara bersendirian 
selepas turunnya permulaan Surah al-'AIaq dan 
■-bahawa sifat "gila" yang dinafikan di dalam ayat 
"Engkau bukannya seorang gila dengan sebab 
ni'mat (nubuwah) dari Tuhanmu" adalah 
diturunkan dengan sebab kebimbangan Nabi s.a.w. 
terhadap dirinya ketika beliau mula menerima wahyu 
bahawa apa yang berlaku kepadanya itu adalah 
kerana beliau ditimpa penyakit gila... kemungkinan 


Inilah perkara yang hendak dinafikan di dalam ayat- 
ayat pembukaan surah ini sebagaimana yang segera 
dapat difahami ketika membaca surah ini yang 
mempunyai susunan yang amat padu itu. 

Surah Ini Bukan Surah Yang Kedua Dalam 
Tertib Turunnya 

Begitu juga setengah-setengah riwayat menyebut 
bahawa di dalam surah ini, terdapat beberapa ayat 
yang diturunkan di Madinah iaitu dari ayat yang 
ketujuh belas hingga akhir ayat yang ketiga puluh tiga 
iaitu ayat-ayat yang menyebut kisah ujian terhadap 
tuan-tuan kebun, dan ayat-ayat yang keempat puluh 
dua hingga akhir ayat lima puluh yang menyentuh 
kisah Nabi Yunus a.s. yang ditelan oleh ikan yang 
besar. Pendapat ini juga kami anggap jauh, malah 
kami beranggapan bahawa seluruh ayat-ayat surah ini 
adalah diturunkan di Makkah, kerana ciri ayat-ayat 
surah ini begitu mendalam menunjukkan ia 
diturunkan di Makkah. 


Yang kami tarjihkan mengenai seluruh surah ini 
ialah ia bukan surah yang kedua dalam tertib turun 
surah-surah Al-Qur'an, dan ia diturun selepas 
berlalunya satu tempoh kebangkitan Rasulullah s.a.w. 
setelah diperintah melancarkan da'wah kepada umum 
dan setelah Allah S.W.T. berfirman kepadanya: 




"Dan berilah peringatan kepada keluargamu yang dekat" 


(Surah as-Syu'ara: 214) 


Juga setelah turunnya sebahagian ayat-ayat Al- 
Qur'an yang mengandungi kisah dan cerita-cerita 
orang-orang zaman purba yang disifatkan oleh orang- 
orang kafir sebagai 

"Dongeng-dongeng orang-orang di zaman 
purba" dan setelah seluruh orang Quraysy diseru 
masuk Islam hingga menyebabkan . mereka bangkit 
menentang da'wah Islam dengan berbagai-bagai 
tuduhan yang karut dan serangan-serangan ganas 
yang perlu dibalaskan dengan serangan-serangan 
yang kuat dan ancaman-ancaman yang ngeri 
terhadap pendusta-pendusta yang terkandung di 

dalam surah ini dari awal hingga akhir. Pemandangan 
yang akhir di dalam surah ini menunjukkan kepada 
maksud ini, "Sesungguhnya orang-orang yang 
kafir itu hampir-hampir menggelincirkan kaki 
engkau dengan pemandangan-pemandangan 
mereka (yang penuh marah) apabila mereka 
mendengar AI-Qur'an dan mereka berkata: 
Sesungguhnya dia (Muhammad) seorang gila." la 
merupakan satu pemandangan pelancaran da'wah 
umum kepada berbagai-bagai golongan, iaitu 
berlainan dengan keadaan di permulaan da'wah yang 
hanya dihadapkan kepada orang-orang perseorangan 
dengan cara-cara perseorangan, bukannya 
dihadapkan kepada orang-orang kafir yang terdiri dari 
berbagai-bagai kelompok. Keadaan ini hanya berlaku 
setelah tiga tahun dari permulaan da'wah mengikut 
riwayat yang kuat. 

Surah ini memberi isyarat kepada percubaan kaum 
Musyrikin mengemukakan tawaran-tawaran untuk 
mencari jalan tengah dan tolak ansur dalam perkara 
'aqidah yang dipertikaikan mereka: 



"Mereka suka jika engkau bersikap lunak , supaya mereka 
juga bersikap lunak. "(9) 

Pada lahirnya percubaan seperti ini tidak akan 
berlaku dalam peringkat da'wah kepada individu- 
individu kerana ia tidak membawa apa-apa bahaya. 
Oleh sebab itu percubaan ini pastilah berlaku selepas 
tersebarnya da'wah dan selepas bahayanya dirasai 
oleh kaum Musyrikin. 

Demikianlah terdapat berbagai-bagai bukti yang 
menunjukkan bahawa surah ini telah diturunkan pada 
masa mutakhir selepas tempoh da'wah peringkat 
pertama iaitu sekurang-kurangnya tiga tahun dan 
mungkin lebih di antara masa permulaan da'wah 
dengan waktu turunnya. Tidak dapat diterima akal 
jika dikatakan tiga tahun itu berlalu tanpa diturunkan 
A!-Qur'an, malah sudah tentu dalam tempoh yang 
selama itu banyak surah-surah dan bahagian- 
bahagian surah yang telah diturun memperkatakan 
'aqidah Islam tanpa melancarkan serangan yang kuat 
terhadap pendusta da'wah seperti yang terdapat di 
dalam surah ini dari bahagian permulaannya lagi. 

Tetapi ini tidak pula bererti menafikan bahawa 
surah ini, juga Surah al-Muddaththir dan Surah al~ 
Muzzammil, telah diturunkan di peringkat permulaan 
da'wah walaupun tidak merupakan awal-awal surah 
yang diturunkan sebagaimana yang terdapat di dalam 
mashaf-mashaf kerana sebab-sebab yang telah kami 
jelaskan di sini, dan sebab-sebab itu juga mencakup 
Surah al-Muzzammil dan al-Muddaththir. 


****** 


Da'wah Islam Membawa Perubahan Yang Amat Besar Di 
Semenanjung Tanah Arab 

Benih pertama 'aqidah Islam telah ditanam di bumi 
bagi pertama kalinya dalam bentuknya yang luhur, 
suci dan jelas. 'aqidah itu dirasa asing dan ganjil 
dalam tanggapan jahiliyah yang wujud bukan sahaja 
di Semenanjung Tanah Arab, malah di seluruh negeri 
di dunia ini. Itulah satu perpindahan yang amat besar 
dari gambaran 'aqidah yang samar-samar, 
menyeleweng dan terpesong dari saki-baki agama 
Nabi Ibrahim yang dipegang oleh kaum Musyrikin dan 
ditokok tambah oleh mereka dengan kepercayaan- 
kepercayaan karut, dongeng-dongeng dan kebatilan- 
kebatilan yang bertapak dalam masyarakat mereka 
kepada gambaran 'aqidah yang gemilang, luhur, 
lurus, terang, jelas, mudah, menyeluruh dan syumul 
yang dibawa oleh Nabi Muhammad s.a.w. Dasar- 
dasar pokok agama ini adalah sama dengan 'aqidah 
tauhid pertama yang dibawa oleh Nabi Ibrahim a.s. 
Gambaran 'aqidah yang dibawa oleh Nabi 
Muhammad s.a.w. adalah satu gambaran yang paling 
sempurna sesuai dengan sifatnya sebagai agama yang 
terakhir di bumi, yang akan terus kekal berbicara 
dengan akal umat manusia yang matang hingga ke 
akhir zaman. 

Itulah satu perpindahan yang amat besar dari 
gambaran kepercayaan syirik kepada berbagai-bagai 
tuhan, kepercayaan menyembah , malaikat dan 
patung-patungnya, kepercayaan menyembah jin-jin 
dan semangatnya, kepercayaan-kepercayaan karut 
dan lemah yang menjadi teras 'aqidah jahiliyah 
kepada gambaran 'aqidah yang cemerlang yang 
dilukiskan oleh Al-Qur'an mengenai Allah S.W.T. 
Yang Maha Tunggal, mengenai keagungan dan 
kebesaran-Nya dan mengenai hubungan iradat-Nya 
dengan seluruh makhluk. 

Itulah juga satu perpindahan yang amat besar dari 
cara hidup yang berlandaskan kelas yang dominan di 
Semenanjung Tanah Arab dan berlandaskan ketua 
agama, juru nujum atau kahin dalam urusan 
keagamaan mereka, juga dari cara hidup yang 
menentukan kelas-kelas tertentu sahaja yang 
berkuasa, yang dipandang tinggi dan bertugas 
sebagai penjaga urusan Ka'bah dan hubungannya 
dengan orang-orang Arab yang lain dengan cara 
hidup Islam yang mudah dan sama rata di hadapan 
Allah, dan kepada cara ibadat islam yang berhubung 
secara langsung di antara Aliah dengan para hamba- 
Nya sebagaimana diterangkan oleh Al-Qur'an. 

Itulah juga satu perpindahan yang amat besar dari 
tata akhlak di zaman jahiliyah kepada tata akhlak 
yang dibawa oleh Al-Qur'an dan yang diperjuang dan 
diamalkan oleh Muhammad s.a.w. 

Sebab-sebab Penentangan Kaum Quraysy 

Perpindahan-perpindahan ini sahaja telah cukup 
untuk mewujudkan pertentangan di antara 'aqidah 
yang baru dengan kaum Quraysy, kepercayaan- 

kepercayaan keagamaan dan akhlak-akhlak mereka. 
Tetapi perpindahan itu bukanlah merupakan satu 
sebab yang tunggal bagi pertentangan itu, malah di 
sampingnya terdapat pula pertimbangan- 
pertimbangan dan alasan-alasan lain yang mungkin 
lebih besar dari 'aqidah itu sendiri di dalam penilaian 
kaum Quraysy. 

Di sana terdapat pertimbangan-pertimbangan sosial 
yang menyebabkan setengah-setengah orang berkata 
sebagaimana telah diceritakan oleh Al-Qur'anul-Karim 
di dalam ayat: 


"Mengapakah Al-Qur'an ini tidak diturunkan kepada 
seorang pembesar salah satu dari dua negeri ini?" 

(Surah az-Zukhruf: 31) 

Yang dimaksudkan dengan dua negeri di sini ialah 
Makkah dan Ta'rf, kerana Rasulullah s.a.w. walaupun 
dari keturunan yang mulia dan dari salah satu 
keluarga Quraysy yang tinggi, tetapi beliau tidak 
pernah menjadi ketua atau kepala mereka sebelum 
dibangkitkan menjadi Rasul. Sementara di sana ada 
ketua Quraysy dan ketua Thaqif dan lain-lain dalam 
masyarakat yang menganggap pangkat ketua itu 
sebagai kemuncak yang mengatasi segala 
perkembangan yang lain, maka kerana itu tidaklah 
mudah kepada ketua-ketua itu untuk mengikut Nabi 
Muhammad s.a.w. 

Di. sana juga terdapat alasan-alasan dan 
pertimbangan-pertimbangan kekeluargaan yang 
membuat seseorang seperti Abu Jahl iaitu 'Amr ibn 
Hisyam enggan mengakui kebenaran da'wah Islam 
yang ditentangkannya dengan hebat itu, kerana Nabi 
yang membawa da'wah ini adalah dari keluarga Abdu 
Manaf sebagaimana tersebut dalam kisah Abu Jahl 
bersama-sama ai-Akhnas ibn Syurayq dan Abu Sufyan 
ibn Harb semasa mereka keluar bersama-sama secara 
bersembunyi selama tiga malam berturut-turut untuk 
mendengar Al-Qur'an. Di setiap malam mereka bejanji 
tidak akan datang ke situ lagi, kerana bimbang dilihat 
orang lain yang boleh menimbulkan syak dalam hati 
mereka. Apabila al-Akhnas ibn Syurayq bertanya 
pendapat Abu Jahl tentang ayat-ayat Al-Qur'an yang 
didengarnya itu, maka ia menjawab "Kita dengan 
keluarga Abdu Manaf itu memang sentiasa berlawan 
dan bertanding untuk merebut kedudukan yang 
tinggi. Bila mereka mengadakan jamuan, kita turut 
mengadakan jamuan. Bila mereka menjamin, kita ikut 
menjamin. Dan jika mereka memberi, kita ikut 
memberi hingga kita sama-sama melutut. Kita tidak 
ubah seperti dua kuda lumba yang setanding." Lalu 
mereka berkata: "Sepatutnya dari golongan kita ada 
seorang nabi yang menerima wahyu dari langit. 
Bilakah kita akan dapat peluang yang seperti ini? 
Demi Allah, kita tidak akan beriman kepadanya 
(Muhammad) buat selama-lamanya dan tidak akan 
percaya kepadanya." 





< ^ 


Cerita Pembesar-pembesar Quraysy Bersembunyi Untuk 
Mendengar Rasulullah Membaca Al-Qur'an 

t pi sana juga ada pertimbangan-pertimbangan lain, 
iaitu pertimbangan kerana sebab-sebab kepentingan 
diri, kepentingan kelas dan sebab-sebab psikologi dari 
sampah sarap tanggapan jahiliyah yang terdapat di 
dalam perasaan, kepercayaan-kepercayaan, undang- 
undang dan peraturan hidup mereka. Semuanya itu 
turut berusaha dengan segala sarana untuk 
membunuh benih tanaman 'aqidah Islam yang baru 
itu semasa di tapak semaiannya lagi, iaitu sebelum 
akar-akarnya menunjang kukuh di dalam bumi dan 
sebelum ia menghulurkan cabang-cabangnya dengan 
ranting-rantingnya yang bertautan satu sama lain, 
apatah lagi setelah ia berjaya melewati peringkat 
da'wah perseorangan iaitu setelah Allah S.W.T. 
memerintah Rasul-Nya s.a.w. supaya melancarkan 
da'wah dengan terus-terang kepada umum. Ketika itu 
da'wah mulai memperlihatkan ciri perkembangannya 
yang baru, sebagaimana Al-Qur'an juga mulai turun 
dengan ayat-ayat yang membodoh-bodohkan 'aqidah 
syirik dan tuhan-tuhannya yang palsu, kepercayaan- 
kepercayaannya yang karut-marut dan tradisi-tradisi 
yang tidak menentu. 

Rasulullah s.a.w., walaupun beliau seorang Nabi 
yang menerima wahyu dari Allah dan berhubung 
dengan alam al-Mala'ul-A'Ia, namun beliau tetap 
dengan sifat manusianya yang diharui berbagai-bagai 
perasaan. Beliau terpaksa menghadapi tentangan- 
tentangan yang hebat dan serangan-serangan yang 
dilancarkan oleh kaum Musyrikin itu dan menderita 
kesan-kesannya yang pedih bersama-sama dengan 
segelintir pengikut-pengikutnya yang beriman 
walaupun tidak disukai kaum Musyrikin. 

Rasulullah Menghadapi Ejekan Dan 
Penghinaan Yang Pedih 

Nabi s.a.w. mendengar dan orang-orang Mu'min 
juga mendengar kata nista kaum Musyrikin dan 
kelancangan lidah mereka terhadap peribadi 
Rasulullah s.a.w. "Dan mereka berkata: 
Sesungguhnya dia (Muhammad) adalah seorang 
gila." Ini hanya salah satu dari berbagai-bagai ejekan 
dan penghinaan yang dicerita di dalam berbagai- 
bagai surah yang lain, iaitu ejekan-ejekan yang dituju 
kepada tubuh Rasulullah dan kepada orang-orang 
Mu'min yang ada bersama-sama beliau. Ini tidak 
termasuk penindasan-penindasan dan penyeksaan- 
penyeksaan yang diterima oleh sebilangan ramai 
orang Mu'min dari kaum kerabat mereka yang 
hampir. 

Ejekan dan penghinaan yang diterima dalam 
keadaan yang lemah dan dengan bilangan yang 
sedikit amatlah menyeksakan hati manusia walaupun 
hati seorang rasul. 

Kerana itulah kita melihat di dalam Surah-surah 
Makkiyah seperti surah juzu' ini seolah-olah Allah 
memeluk Rasul-Nya bersama segelintir para Mu'minin 
yang ada bersamanya untuk menghiburkannya, 
memuji sikapnya dan sikap para Mu'minin juga untuk 

menonjolkan unsur akhlak yang terdapat dalam 
da'wah ini dan pada pembawaan Nabi-Nya yang 
mulia. Di samping itu Allah juga menolak kata nista 
mereka dan menenangkan hati golongan Mu'min 
yang lemah dengan jaminan bahawa Allah akan 
menentang musuh-musuh mereka dan melepaskan 
diri mereka dari kesulitan memikirkan musuh-musuh 
mereka yang kuat dan kaya-raya itu. 

Dalam surah ini kita dapati Allah berfirman tentang 
Rasui-Nya: 


Ayat-ayat Mengenai Peribadi Rasulullah 



s y* C. 






••'''«* s* 

"Nun. Demi pena dan demi tulisan yang ditulis mereka (1). 
Engkau bukannya seorang gila dengan sebab ni'mat 
(nubuwah) dari Tuhanmu(2). Dan sesungguhnya engkau 
akan mendapat pahala yang tidak berkeputusan(3 ). Dan 
sesungguhnya engkau mempunyai akhiakyang agung. "(4) 


Dan firman-Nya tentang orang-orang Mu'min: 




"Sesungguhnya balasan bagi orang-orang yang bertaqwa di 
sisi Tuhan mereka ialah kebun-kebun Syurga yang penuh 
ni'mat(34). Apakah wajar Kami jadikan orang-orang Islam 
sama seperti orang-orang kafir yang berdosa? (35). Apa 
sudah jadi kepada kamu? Bagaimana kamu membuat 
keputusan begitu? "(3 6) 


Kemudian firman-Nya mengenai salah seorang dari 
musuh-musuh Nabi yang terkemuka: 







u 












"Dan janganlah engkau tunduk kepada setiap orang yang 
banyak bersumpah dan hina (budi pekertinya)(1 0). Yang 
banyak mengumpat dan banyak berjalan menabur 
fitnah(ll). Pencegah kebajikan , penceroboh dan banyak 
berdosa(12). Berhati keras dan selain itu ia juga terkenal 
jahat(13). Kerana dia mempunyai harta yang banyak dan 
anak-anak lelaki yang ramai(14). Apabila dibacakan 
kepadanya ayat-ayat Kami ia berkata: Inilah dongeng- 
dongeng orang-orang purbakala(1 5). Kami akan tandakan di 
atas beialainya (batang hidungnya). "(16) 

Ayat-ayat Perisytiharan Perang Dari Allah 

Kemudian firman-Nya tentang pengumuman 
perang ke atas seluruh pendusta-pendusta: 



"Oleh itu, tinggalkan sahaja kepada-Ku orang-orang yang 
mendustakan Al-Qur'an itu. Kami akan menarik mereka 
perlahan-lahan (ke jurang kebinasaan) tanpa disedari 
mereka(44). Dan Aku memberi tempoh kepada mereka. 
Sesungguhnya rancangan balasan-Ku amat rapi. "(45) 


Ini tidak termasuk 'azab Akhirat yang menghinakan 
manusia-manusia yang angkuh: 




"Pada hari betis disingsing (kerana terlalu takut) dan mereka 
diseru supaya sujud, tetapi mereka tidak berdaya (42). Mata 
mereka tunduk kuyu diselubungi kehinaan. Sesungguhnya 
dahulu (di dunia) mereka diseru supaya sujud ketika mereka 
sihat sentosa . "(43) 





Al-Qur'an mengemukakan contoh balasan yang 
telah menimpa tuan-tuan kebun yang angkuh sebagai 
amaran kepada pembesar-pembesar Quraysy yang 
angkuh dengan harta kekayaan dan anak-anak 
mereka yang ramai. Mereka sentiasa membuat 
rancangan-rancangan jahat untuk menentang -da'wah 
dengan sebab mereka mempunyai harta dan anak- 
anak yang ramai. 

Pada akhir surah ini Al-Qur'an menasihatkan 
Rasulullah s.a.w. supaya bersabar dengan kesabaran 
yang baik: 

"O/eh itu , bersabarlah menerima keputusan Tuhanmu dan 
janganlah engkau jadi seperti orang yang ditelan ikan yang 
besar (Yunus) ketika ia berdo'a semasa berada di daiam 
kesusahan. "(48) 

Dari penerangan ayat-ayat memberi hiburan, 
sanjungan dan pengukuhan semangat, di samping 
serangan yang kuat ke atas para pendusta ini semua, 
nampaklah kepada kita bahawa Allah S.W.T. sendiri 
mengendalikan serangan terhadap mereka dalam 
uslub yang keras itu, dan dari penjelasan ini 
seluruhnya dapatlah kita melihat sifat-sifat dan 
keadaan-keadaan zaman itu, iaitu zaman orang-orang 
Islam berada dalam keadaan lemah dan mempunyai 
bilangan yang sedikit, zaman mereka mengalami 
penindasan-penindasan, kesusahan dan zaman 
mereka berjuang keras untuk menanamkan benih 
'aqidah yang luhur di bumi yang degil. 

Gambaran Zaman Dan Mentaliti Masyrakat Di Peringkat 
Awai Da'wah 

Demikian juga dari gaya penjelasan, pengungkapan 
surah ini dan isi-isi pembicaraannya dapatlah kita 
melihat sifat-sifat dan keadaan-keadaan masyarakat 
yang dihadapi oleh da'wah Islam, iaitu sifat-sifat 
kebersahajaan dan primitif dalam bidang 
kepercayaan, pemikiran, perasaan, minat dan 
masalah-masalah. Kita dapat melihat kebersahajaan 
itu di dalam cara mereka memerangi da'wah dengan 
mengatakan Nabi s.a.w. itu gila, iaitu satu tuduhan 
kontan tanpa kepandaian menggunakan alasan- 
alasan yang lebih halus dan elok. Ini adalah gaya 
percakapan orang-orang yang tidak mempunyai kata- 
kata yang lain dari maki hamun yang kesat yang 
diucapkannya tanpa pendahuluan dan alasan-alasan 
sebagaimana yang dilakukan oleh orang-orang jakun. 


Ciri-ciri Kebersahajaan Cara Berfikir 

Kebersahajaan mereka juga dapat difahamkan dari 
cara jawapan Allah terhadap tuduhan mereka yang 
dusta, iaitu satu cara yang sesuai dengan keadaan 
mereka: 









"Engkau bukannya seorang gila dengan sebab ni'mat 
(nubuwah) dari Tuhanmu(2). Dan sesungguhnya engkau 
akan mendapat pahala yang tidak berkeputusan(3). Dan 
sesungguhnya engkau mempunyai akhlak yang agung (4). 
Oleh itu , engkau akan melihat mereka juga akan melihat(5). 
Siapakah sebenarnya di antara kamu yang diuji (dengan 
kegilaan)? "(6) 


Juga dapat difahamkan dari ancaman Allah yang 
terbuka: 



"Oleh itu , tinggalkan sahaja kepada- Ku orang-orang yang 
mendustakan Al-Qur'an itu. Kami akan menarik mereka 
periahan-lahan (ke jurang kebinasaan) tanpa disedari 
mereka(44). Dan Aku memberi tempoh kepada mereka. 
Sesungguhnya rancangan balasan-Ku amat rapi." (45) 


Kebersahajaan mereka juga dapat diperhatikan dari 
jawapan Allah terhadap caci maki salah seorang 
tokoh dari mereka: 



"Dan janganlah engkau tunduk kepada setiap orang yang 
banyak bersumpah dan hina (budi pekertinya) (10). Yang 
banyak mengumpat dan banyak berjalan menabur 
fitnah(ll). Pencegah kebajikan , penceroboh dan banyak 
berdusta(1 2). Berhati keras dan selain itu ia juga terkenal 
jahat." (13) 

Kebersahajaan itu juga dapat diperhatikan dari kisah 
tuan-tuan kebun yang dikemukakan kepada mereka 
sebagai perbandingan, iaitu kisah satu kumpulan 
manusia yang daif dalam cara-cara mereka berfikir 
dan memahami sesuatu dan dalam lagak-lagak 
keangkuhan dan kesombongan mereka, juga dalam 
gerak-geri tutur kata mereka: 



"Lalu mereka pergi sambil berbisik-bisik(23). Jangan ada 
seorang miskin pun yang masuk ke dalam kebun menemui 
kamu."(24) 


Dan akhirnya kita dapat melihat kebersahajaan 
mereka tersirat dengan jelas dalam, cabaran-cabaran 
Al-Qur'an yang dihadapkan kepada mereka: 

"Atau apakah kamu mempunyai sebuah kitab yang kamu 
mempelajarinya? (37). Bahawa (tersebut di dalamnya) kamu 
boleh memilih apa sahaja yang kamu sukai(38). Atau apakah 
kamu mempunyai janji-janji yang disanggupi oleh Kami 
sampai hari Qiamat bahawa kamu boleh membuat 
keputusan sesuka hati kamu(39). Tanyakan mereka siapakah 
di antara mereka yng menjamin dakwaan yang 
sedemikian?"(40) 

Kejayaan Islam Mengangkat Umat Dalam Masa 
Yang Pendek 

Itulah sifat-sifat dan keadaan-keadaan yang jelas 
tersirat dari pengungkapan Al-Qur'an. Sifat-sifat dan 
keadaan-keadaan itu amat berguna dalam pengkajian 
sirah, peristiwa-peristiwanya dan langkah-langkah 
da'wah dan sejauh mana kejayaan Al-Qur'an 
mengangkatkan masyarakat dan kelompok umat ini 
di masa-masa akhir hayat Rasulullah s.a.w., dan 
sejauh mana perubahan yang dibawa Al-Qur'an 
dalam cara-cara pemikiran, kefahaman, perasaan dan 
minat mereka yang bersahaja atau naif itu 
sebagaimana dapat diperhatikan dengan jelas dalam 
gaya-gaya penerangan Al-Qur'an selepas itu, juga 
dapat diperhatikan dalam hakikat-hakikat, perasaan- 
perasaan, kefahaman-kefahaman, minat-minat dan 
perhatian mereka selepas dua puluh tahun kemudian, 
iaitu satu jangka waktu yang hanya merupakan 
sekelip mata sahaja dalam kehidupan umat-umat Ini 
adalah satu angka waktu yang amat pendek yang 
tidak dapat diukur dengan perubahan-perubahan 
yang luas dan menyeluruh yang dialami oleh 
kelompok-kelompok umat itu dalam masa yang 
sependek ini. Dengan perubahan itu mereka telah 
berjaya memegang tampuk kepimpinan umat 
manusia, meningkatkan kefahaman-kefahaman dan 
akhlak mereka ke puncak yang tak pernah ditingkati 
oleh mana-mana kepimpinan di dalam sejarah umat 
manusia. Perubahan itu bukan sahaja dari sudut 
'aqidah dan implikasinya dalam kehidupan manusia di 
bumi, bukan sahaja dari sudut keluasannya dan 
kesyumulannya yang merangkul seluruh umat 
manusia dengan toleransi dan simpati, malah dari 
sudut ia dapat memenuhi keperluan-keperluan 
perasaan mereka, keperluan-keperluan pemikiran 
mereka, keperluan-keperluan kemasyarakatan mereka 
dan seterusnya keperluan-keperluan mengendalikan 
pengurusan dan peraturan di dalam berbagai-bagai 
bidang. 

Itulah satu mu'jizat yang kelihatan jelas di dalam 
perubahan mereka dari kebersahajaan yang dapat 
diperhatikan sifat-sifatnya dari celah-celah 
penerangan surah ini dan sebagainya kepada satu 
kemajuan yang begitu mendalam dan meluas iaitu 
satu perubahan yang lebih besar dari semata-mata 
perubahan dari sedikit kepada banyak, dan dari 
semata-mata perubahan dari lemah kepada kuat, 
kerana pembinaan jiwa dan akal adalah lebih sukar 
dari pembinaan bilangan-bilangan dan barisan- 
barisan. 


(Pentafsiran Ayat 1) 

"Nun. Demi pena dan demi tulisan yang ditulis mereka. "(1) 

Allah S.W.T. bersumpah dengan Nun, dengan pena 
dan dengan tulisan. Wujudnya hubungan di antara 
huruf Nun (sebagai salah satu huruf abjadiyah) 
dengan pena dan tulisan adalah amat jelas. Allah 
bersumpah dengan pena dan tulisan untuk 
menerangkan betapa besarnya nilai peranan pena dan 
tulisan, juga untuk menggalakkan ke arah 
mendapatkan kepandaian tulis menulis di tengah- 
tengah umat yang belum lagi cenderung belajar 
menerusi cara ini. Kepandaian tulis menulis dalam 
masyarakat ini amat mundur dan sedikit, sedangkan 
peranannya yang telah ditentukan di dalam ilmu Allah 
memerlukan kesuburan kepandaian itu agar tersebar 
di dalam kalangan umat itu supaya mereka dapat 
memindahkan 'aqidah Islam dan sistem hidupnya 
yang ditegakkan di atas 'aqidah itu ke merata pelosok 
dunia, dan supaya mereka dapat memimpin umat 
manusia dengan kepimpinan yang betul. Memang 
tidak dapat diragui lagi bahawa kepandaian tulis 
menulis merupakan unsur asasi untuk melaksanakan 
tugas yang agung itu. 


Di antara dalil yang menguatkan pengertian ini ialah 
wahyu pertama dari Allah S.W.T. dimulakan dengan 
firman-Nya: ^ ^ 


J 'i SI j 't 




"(Wahai Muhammad!) Bacalah dengan nama Tuhanmu yang 
telah menciptakan (seluruh makhluk), la telah menciptakan 
manusia dari segumpal darah. Bacalah dan Tuhanmu Yang 
Paling Pemurah. Yang mengajar dengan pena. Dia mengajar 
manusia ilmu pengetahuan yang tidak diketahuinya. " 


(Surah al-’Alag: 1-5) 


Firman ini dihadapkan kepada Nabi yang ummi 
(yang tidak tahu menulis dan membaca) yang telah 
ditaqdirkan Allah bahawa beliau bersifat ummi kerana 
sesuatu hikmat yang tertentu, tetapi Allah memulakan 
wahyu itu dengan menyanjung tinggi kepandaian 
membaca dan kepandaian mengajar dengan mata 
pena kemudian Allah tekankan perhatian ini sekali 
lagi di dalam surah ini dalam bentuk sumpah, "Nun. 
Demi pena dan demi tulisan yang ditulis 
mereka." Ini merupakan satu siri dari methodologi 
tarbiyah Ilahi untuk mendidik umat Muslimin dan 
melengkapkan mereka untuk tujuan melaksanakan 
tugas da ; wah global yang amat besar yang telah 
direncanakan Allah di dalam ilmu-Nya yang 
tersembunyi. 


****** 


****** 

(Pentafsiran ayat-ayat 2 - 3) 


Allah S.W.T. bersumpah dengan Nun, dengan 
kalam dan tulisan yang ditulis manusia, untuk 
menyanjung tinggi nilai kepandaian menulis 
sebagaimana telah diterangkan tadi. Tujuan sumpah 
ini ialah untuk menolak tuduhan jahat kaum 
Musyrikin terhadap Rasulullah s.a.w. Allah menangkis 
tuduhan itu kerana keredhaan Allah mengurniakan 
ni'mat nubuwah kepada beliau itu sendiri menolakkan 
tuduhan itu: 

$ ** 


«* 'y 

" Engkau bukannya seorang gila dengan sebab ni'mat 
(nubuwah) dari Tuhamnu. "(2) 


Dalam ayat yang pendek ini Allah menthabit dan 
menafi, iaitu Allah menthabitkan ni'mat nubuwah 
kepada Nabi-Nya dalam satu ungkapan yang 
membayangkan kemesraan-Nya kepada beliau dan 
maqam kehampiran beliau kepada-Nya, apabila Allah 
hubungkan beliau dengan zat-Nya dengan kata-kata 
"Tuhanmu". Sekaligus itu juga ia menafikan tuduhan 
jahat yang tidak sesuai dengan pengurniaan ni'mat 
Allah kepada beliau selaku hamba pilihan-Nya yang 
mempunyai kedudukan dan hubungan yang dekat 
kepada-Nya. 


Tuduhan Yang Dibohongi Kepercayaan Mereka Sendiri 

Setiap pengkaji sirah Rasulullah s.a.w. di dalam 
kalangan kaumnya akan merasa hairan terhadap 
tuduhan itu, kerana mereka benar-benar tahu 
bahawa beliau mempunyai akal fikiran yang 
mengatasi orang lain hingga mereka pernah 
melantikkan beliau sebagai hakim untuk mengadili 
perbaiahan mereka dalam menentukan siapakah yang 
patut mengangkat al-HajaruI-Aswad berpuluh-puluh 
tahun sebelum beliau diangkat menjadi Rasul. Mereka 
juga telah menggelarkan beliau sebagai al-Amin 
(orang yang beramanah) dan mereka terus 
menyimpan amanah-amanah mereka pada beliau 
hingga ke masa beliau berhijrah ke Madinah iaitu 
setelah mereka melancarkan tentangan yang hebat 
terhadap beliau. Menurut riwayat yang thabit, 
Sayyidina 'Ali karramallahu wajhahu menangguhkan 
hijrahnya beberapa hari selepas pemergian Rasulullah 
s.a.w. untuk memulangkan barang-barang amanah 
mereka yang tersimpan di sisi Rasulullah s.a.w. 
walaupun beliau dimusuhi sengit oleh mereka. 
Mereka tidak pernah dapati beliau berbohong dengan 
mereka, walau sekalipun, sebelum beliau diangkat 
menjadi Nabi. Apabila Heraklius (Seri Maharaja 
Kerajaan Roman Timur) bertanya Abu Sufyan tentang 
beliau, "Apakah kamu pernah menuduh beliau 
berdusta sebelum dia menjadi Nabi?" Jawab Abu 
Sufyan yang menjadi musuh ketat beliau pada masa 
itu, ''Tidak pernah." Lalu Heraklius bertitah, "Tentulah 
mustahil, dia tidak pernah berbohong dengan 
manusia kemudian berbohong dengan Allah." 

Seseorang tentulah hairan bahawa kemarahan dan 
dendam kaum Musyrikin terhadap beliau begitu 
memuncak hingga sampai kepada had mereka 


sanggup membuat tuduhan yang seperti itu terhadap 
seorang yang berbudi tinggi dan mulia, seorang yang 
terkenal mempunyai akal fikiran yang bijak dan 
perangai yang lurus. Perasaan dendam kesumat telah 
membutatulikan mereka. Tujuan mereka membuat 
tuduhan yang jahat itu ialah untuk mengatakan 
bahawa beliau adalah seorang pendusta yang 
berdosa. Tetapi dendam yang tidak mengenang budi 
dan tuduhan mereka yang jahat itu dijawab Allah 
dengan ungkapan yang penuh kemesraan dan 
penghormatan-Nya terhadap beliau: 



"Engkau bukannya seorang gila dengan sebab ni'mat 
(nubuwah) dari Tuhanmu(2). Dan sesungguhnya engkau 
akan mendapat pahala yang tidak berkeputusan. "(3) 

Yakni pahala yang terus bersambung-sambung, 
tidak putus-putus dan tidak habis-habis, iaitu pahala 
di sisi Tuhanmu yang telah mengurniakan nubuwah 
dan maqam yang tinggi kepadamu. 

Itulah hiburan dan pampasan yang melimpah-ruah 
terhadap segala penafian, kekasaran dan tuduhan 
dusta yang dilemparkan kaum Musyrikin kepada 
beliau. Kini apakah kerugian dan kehilangan 
Rasulullah s.a.w. setelah Allah berfirman kepadanya 
dengan penuh mesra dan hormat, "Sesungguhnya 
engkau akan mendapat pahala yang tidak 
berkeputusan." 


* k 'k k k * 


(Pentafsiran ayat 4) 

Kemudian tiba pula pengakuan dan penghormatan 
yang amat besar: 



"Dan sesungguhnya engkau mempunyai akhlak yang 
agung. "(4) 

Kemampuan Rasulullah Menerima Sanjungan Allah 
Dengan Tenang 

Seluruh pelusuk alam buana bergema dengan 
sanjungan Ilahi yang unik kepada Nabi yang mulia, 
dan terpacakiah sanjungan yang tinggi itu di jantung 
alam buana. Lemahlah segala pena dan lemahlah 
segala daya khayal untuk menggambarkan nilai 
kalimah pengakuan yang agung dari Tuhan semesta 
alam itu. 

Itulah pengakuan dari Allah mengikut neraca Allah 
terhadap seorang hamba Allah. "Sesungguhnya 
engkau mempunyai akhlak yang agung" dan 
pengertian akhlak yang agung itu ialah mengikut 
ukuran Allah yang tidak dapat ditanggap jarak 
jatuhnya oleh sesiapapun. 

Makna sanjungan yang agung terhadap kebesaran 
budi pekerti Nabi Muhammad s.a.w. itu dapat dilihat 

dari berbagai-bagai sudut Ia dilihat dari sudut 
bahawa sanjungan yang agung itu adalah dari Allah 
Yang Maha Besar dan Maha Tinggi sendiri yang 
dirakamkan oleh dhamir alam buana dan ditegakkan 
dalam kewujudannya. Sanjungan itu bergema di alam 
al-Mala'uI-A'Ia hingga selama masa yang dikehendaki 
Allah. Ia juga dapat dilihat dari satu sudut yang lain 
iaitu dari sudut kemampuan Nabi Muhammad s.a.w. 
menerima sanjungan yang agung itu, sedangkan 
beliau tahu siapakah Tuhannya yang telah 
mengeluarkan sanjungan itu, siapakah Dia? 
Bagaimana keagungan-Nya? Apakah makna kalimat- 
kalimat sanjungan itu? Sejauh mana jarak jatuhnya? 
Sejauh mana gemanya? 

Kemampuan Nabi Muhammad s.a.w. menerima 
kalimat yang agung ini dari Allah dengan tenang 
tanpa hancur di bawah tekanan kalimat sanjungan 
yang besar walau kalimat itu kalimat sanjungan, 
beliau mampu menerima sanjungan itu dengan 
syakhsiyah yang tenteram, teguh dan tidak 
terumbang ambing dalam gelombang perasaan 
terharu, adalah merupakan sebesar-besar bukti 
keagungan syakhsiyahnya. 

Berbagai-bagai cerita mengenai keagungan budi 
pekerti Rasulullah s.a.w. telah diperikan di dalam sirah 
dan telah dikisahkan oleh para Sahabatnya. Perjalanan 
dan pembawaan hidup beliau yang sebenar 
merupakan saksi yang lebih besar dari semua cerita 
mengenai dirinya. Tetapi sanjungan dan pengakuan 
Allah yang agung itu mengandung erti yang lebih 
besar dari segala-galanya, la lebih besar kerana ia 
terbit dari Allah Yang Maha Tinggi dan Maha Besar, Ia 
lebih besar kerana Nabi Muhammad s.a.w. 
menerimanya dengan kesedaran bahawa sanjungan 
yang agung itu datang dari Allah Yang Maha Tinggi 
dan Maha Besar, juga kerana beliau dapat mengambil 
sikap yang mantap dan tenang, tidak menunjukkan 
sebarang keangkuhan terhadap orang lain, tidak 
merasa besar kepala dan 'berlagak sombong selepas 
mendengar pengakuan dan sanjungan dari Allah 
Yang Maha Tinggi dan Maha Besar itu. 

Akhlak Rasulullah Merupakan GambaranYang Hidup Dari 
Hakikat Agama Islam 

Allah itu Maha Mengetahui tentang orang yang 
akan diserahkan amanah agama-Nya. Tiada orang 
lain melainkan Nabi Muhammad s.a.w. dengan 
jiwanya yang agung yang layak memikul amanah 
agama-Nya yang terakhir dengan segala keagungan 
universalnya yang paling besar. Beliaulah yang sesuai 
dengan tugas itu dan beliaulah yang merupakan 
gambaran yang hidup dari agama itu. 

Agama Allah adalah begitu sempurna, begitu indah, 
begitu besar, begitu luas dan begitu benar dan tiada 
yang layak membawa agama itu melainkan orang 
yang telah di-sanjung Aliah dengan sanjungan yang 
setinggi itu. Kemudian sanjungan itu (dapat 
diterimanya dengan tenang dan tenteram pula, iaitu 
ketenteraman hati yang besar yang dapat 


menampung hakikat agama dan hakikat sanjungan 
yang tinggi itu. Kemudian ia mampu pula menerima 
teguran dan kecaman Tuhannya terhadap setengah- 
setengah tindak-tanduknya dengan ketenangan dan 
ketenteraman yang sama. Beliau tidak segan-segan 
mengumumkan teguran dan kecaman Allah itu 
sebagaimana beliau umumkan sanjungan Allah 
terhadapnya. 

Tiada satu pun yang disembunyikan sama ada 
teguran atau pujian. Itulah sifat Nabi yang mulia, 
hamba yang ta'at dan muballigh yang amanah. 

Sesungguhnya hakikat jiwa Rasulullah s.a.w. adalah 
dari hakikat agama ini, dan keagungan jiwa beliau 
adalah dari keagungan agama ini. Sesungguhnya 
hakikat Muhammadiyah itu sama seperti hakikat 
Islamiyah, ia mempunyai skop yang lebih jauh dari 
skop mana-mana mikroskop manusia. Sejauh-jauh 
skop yang dapat diteropongi oleh peneropong- 
peneropong yang ingin mengetahui keagungan 
hakikat yang berkembar ini ialah ia dapat melihatnya 
tetapi tidak dapat menentukan skopnya, dia dapat 
menunjukkan lingkungan jalannya yang universal 
tetapi tidak dapat -menentukan jalan itu. 

Sekali lagi saya dapati diri saya tertarik untuk 
berhenti sejenak di samping makna ketenangan 
Rasulullah s.a.w. menerima sanjungan yang agung itu 
dari Tuhannya. Beliau sebagai manusia pernah memuji 
salah seorang dari sahabat-sahabatnya dan pujiannya 
yang besar itu telah menyebabkan sahabatnya itu dan 
sahabat-sahabatnya yang lain begitu terharu, 
sedangkan beliau hanya seorang manusia dan 
sahabatnya itu juga tahu bahawa beliau hanya 
seorang manusia. Memang benar beliau seorang 
Nabi, tetapi beliau tetap berada dalam lingkungan 
manusia yang terbatas. Adapun beliau sendiri yang 
telah menerima sanjungan yang agung dari Allah itu 
memang benar-benar mengenal siapa Allah. Beliau 
mengenal Allah begitu mendalam, beliau mengenal 
Allah dengan pengenalan yang tidak tercapai oleh 
seseorang yang lain darinya, namun begitu, beliau 
dapat menerima sanjungan yang agung itu dengan 
tenang, beliau menerima sanjungan yang agung itu 
kemudian beliau berlalu dengan tenteram. Ini adalah 
suatu perkara di luar segala daya imaginasi dan di luar 
segala dugaan. 

Hanya Nabi Muhammad s.a.w. sahaja yang dapat 
meningkat ke puncak keagungan yang sempurna itu. 
Hanya Muhammad sahaja yang sampai ke kemuncak 
kesempurnaan insan, iaitu kesempurnaan yang serupa 
dengan Nafkhatullah (Al fcsiS) pada diri manusia. 
Hanya Muhammad sahaja yang benar-benar layak 
memikul amanah agama kemanusiaan global itu 
hingga hakikat agama itu benar-benar hidup 
tergambar pada dirinya, seolah-olah agama itu 
berjalan di bumi ini dengan bersarungkan kulit 
manusia. Hanya Muhammad sahaja pada ilmu Allah 
yang layak menduduki maqam yang tinggi itu. Allah 
Maha Mengetahui tentang siapakah yang layak 

menerima amanah agama-Nya, dan dalam surah ini 
Allah mengumumkan bahawa Muhammad itu 
mempunyai akhlak yang agung, dan di dalam surah 
yang lain Allah mengumumkan bahawa Dia bersama- 
sama para malaikat-Nya berselawat ke atas Nabi 
Muhammad s.a.w. 

Kedudukan Akhlak Dalam Hakikat Islamiyah 



"Sesungguhnya Allah dan para malaikat-Nya berselawat ke 
atas Nabi (Muhammad)" 

(Surah al-Ahzab: 56) 

Hanya Allah sahaja yang berkuasa mengurniakan 
kelebihan yang agung itu kepada seorang hamba dari 
para hamba-Nya. 

Ayat ini menunjukkan betapa mulianya unsur akhlak 
dalam neraca Allah dan keaslian unsur akhlak di 
dalam hakikat Islamiyah itu sama seperti keaslian 
hakikat Muhammadiyah. 

Orang yang meneliti dan mengkaji 'aqidah Islam ini 
sama seperti orang yang meneliti dan mengkaji sirah 
rasuI-Nya, iaitu dia akan dapati unsur akhlak itu 
begitu menonjol dan sebati dalam 'aqidah ini. Lunas- 
iunas perundangan dan pendidikannya adalah 
ditegakkan di atas akhlak. Da'wah agung di dalam 
'aqidah ini ialah menyeru manusia kepada kebersihan, 
kesucian, amanah, benar, keadilan, timbangrasa, 
kasihan belas, memelihara janji, persamaan 
perbuatan, persamaan perkataan dan perbuatan 
dengan niat dan dengan hati nurani, juga melarang 
mereka melakukan penganiayaan, kezaliman, 
tipudaya, makan harta orang lain dengan cara yang 
tidak sebenar, menceroboh kehormatan dan maruah 
orang lain dan menyebarkan kejahatan seks dalam 
apa bentuk sekalipun. Segala perundangan di dalam 
'aqidah ini adalah untuk melindungi lunas-lunas ini 
dan untuk memelihara unsur akhlak dalam perasaan, 
tingkahlaku, lubuk hati nurani, realiti kehidupan 
masyarakat, hubungan individu, hubungan 
kemasyarakatan dan dalam hubungan antarabangsa. 

Rasulullah Dibangkitkan Untuk Menegakkan 
Akhlak Yang Mulia 

Rasulullah s.a.w, yang mulia pernah bersabda: 

cJlkj 

"Sesungguhnya aku dibangklt untuk menyempurnakan budi 
pekerti yang mulia. " 

Dalam sabda ini beliau telah mengintipatikan risalah 
yang dibawanya dalam matlamat pembinaan akhlak 
yang luhur itu. Di sana terdapat banyak hadith-hadith 
yang menggalakkan manusia supaya mengamalkan 
setiap budi pekerti yang mulia. Sementara sirah 
peribadinya sendiri merupakan satu contoh yang 
hidup, satu lembaran yang bersih dan satu gambaran 
yang luhur yang wajar menerima kalimat sanjungan 
dari Allah dalam kitab suci-Nya yang abadi: 


"Dan sesungguhnya engkau mempunyai akhlak yang 
agung. "(4) 

Dengan sanjungan ini Allah memuliakan Nabi-Nya 
s.a.w. dan memuliakan unsur akhlak dalam agama- 
Nya yang dibawa oleh Nabi-Nya yang mulia itu. 
Dengan akhlak yang mulia ini Allah menghubungkan 
bumi dengan langit dan menghubungkan hati orang- 
orang yang cintakan kepada-Nya apabila Ia 
menerangkan kepada mereka tentang akhlak yang 
lurus yang disukai dan diredhai-Nya. 

Akhlak Dalam Islam Bukan Dari Bumi 

Pandangan ini merupakan pandangan yang unik 
mengenai tata akhlak dalam islam, kerana tata akhlak 
Islam bukanlah lahir dari masyarakat dan bukanlah 
hasil dari pertimbangan-pertimbangan bumi. Ia tidak 
bergantung kepada pertimbangan adat tradisi atau 
pertimbangan muslihat dan kepentingan atau kepada 
perhubungan yang wujud di dalam sesuatu generasi, 
malah ia diambil dari langit dan bergantung kepada 
langit. Ia mengambil dari seruan-seruan langit kepada 
bumi supaya memandang ke ufuk yang tinggi. Ia 
mengambil 'dari sifat-sifat Allah yang bebas dari segala 
batasan dan ikatan untuk direalisasikan manusia 
dalam batas kemampuan mereka supaya mereka 
dapat menegakkan insaniyah mereka yang tinggi dan 
layak menerima penghormatan dari Allah dan menjadi 
khalifah-Nya di bumi, juga supaya mereka layak 
memasuki kehidupan Akhirat yang luhur dengan 
mendapat kedudukan yang tinggi di sisi Allah: 

dUU (j 

"Di majlis penghormatan yang tulen disisi Tuhan Yang Maha 
Pemilik dan Maha Berkuasa." 

(Surah al-Qamar: 55) 

Oleh kerana itu akhlak Islam tidak terikat dan tidak 
terbatas dengan pertimbangan-pertimbangan yang 
wujud di bumi, malah akhlak Islam adalah bebas, la 
boleh meningkat tinggi sejauh yang mampu dicapai 
manusia, kerana akhlak Islam bercita-cita untuk 
melahirkan sifat-sifat Allah yang bebas dari segala 
batasan dan ikatan. 

Di samping itu akhlak-akhlak Islam bukanlah 
merupakan budi pekerti-budi pekerti yang baik yang 
berasing-asingan iaitu benar, amanah, adil, 
bertimbangrasa dan berbudi, malah ia merupakan 
cara hidup yang sepadu, di mana asuhan dan 
pendidikan akhlak selaras dengan undang-undang 
dan peraturan-peraturan masyarakat dan di atasnya 
ditegakkan seluruh wawasan hidup umat dan seluruh 
arah tujuannya di mana ia akan berakhir kepada Allah 
bukan kepada mana-mana pertimbangan yang lain 
dari pertimbangan-pertimbangan hidup di dunia ini. 

Seluruh Akhlak Yang Mulia Tergambar Pada Syakhsiyah 
Rasulullah 

Semua akhlak Islam yang sempurna, indah, 
seimbang, lurus, berterusan dan mantap ini adalah 
tergambar dengan jelas pada syakhsiyah Nabi 
Muhammad s.a.w. dan pada sanjungan Allah yang 
amat tinggi terhadap beliau: 

(?) $)£ 

"Dan sesungguhnya engkau mempunyai akhlak yang 
agung . "(4) 

■k * 'k 'k -k 


[Pentafsiran ayat-ayat 5-7) 

Selepas memberi sanjungan yang tinggi kepada 
hamba-Nya Allah menenangkan hati beliau terhadap 
masa depannya dengan kaum Musyrikin yang telah • 
membuat tuduhan yang dusta, dan Allah mengancam 
mereka untuk mendedahkan keburukan, kesalahan 
dan kesesatan mereka yang amat nyata: 



"Oleh itu , engkau akan melihat dan mereka juga akan 
melihat(5). Siapakah sebenarnya di antara kamu yang diuji 
(dengan kegilaan)? (6). Sesungguhnya Tuhanmu itulah yang 
lebih mengetahui siapakah yang sesat dari jalan~Nya dan 
Dialah juga yang lebih mengetahui siapakah orang-orang 
yang mendapat hidayat? "(7). 

Apakah Maksud Sebenar Tuduhan Mereka? 

Orang yang diuji itu ialah seorang tokoh yang sesat 
Inilah orang yang dijanjikan Allah untuk 
mendedahkan rahsianya kepada Rasulullah atau ialah 
orang yang terbuka tembelangnya ketika diuji Allah. 
Kedua-dua pengertian itu hampir-hampir sama. 
Maksud janji itu ialah untuk memberi ketenteraman 
kepada Rasulullah s.a.w. dan kepada orang-orang 
Mu'min yang ada bersamanya, di samping memberi 
ancaman kepada penentang-penentang beliau yang 
melempar tuduhan yang jahat itu. Apakah maksud 
gila yang dilemparkan mereka kepada beliau? Yang 
lebih hampir kepada kemungkinan mereka bukan 
bermaksud dengan gila itu ialah kehilangan akal, 
kerana tuduhan ini terang-terang dibohongkan oleh 
kenyataan, malah yang dimaksudkan mereka ialah 
beliau dirasuk oleh jin-jin dan jin-jin inilah yang 
menurunkan ayat-ayat AI-Qur'an yang aneh dan 
indah kepadanya. Menurut kepercayaan mereka 
setiap penyajak itu mempunyai syaitan yang 
mengilhamkan ungkapan-ungkapan yang indah. 
Tetapi apa yang dimaksudkan mereka itu amat jauh 
dari hakikat keadaan Nabi s.a.w. yang sebenar, juga 
amat ganjil dari sifat wahyu-wahyu yang diwahyukan 


kepada beliau yang mengandungi perkataan- 
perkataan yang teguh, benar dan lurus. 

Janji Allah ini menyarankan bahawa hari esoklah 
yang akan mendedahkan hakikat Nabi dan hakikat 
pendusta-pendustanya. Hari esoklah yang akan 
menentukan siapakah sebenarnya yang diujikan 
dengan kegilaan itu atau siapakah sebenarnya yang 
sesat dalam dakwaan-dakwaan yang dikatakan 
olehnya? Janji ini menenangkan beliau kerana: 



"Sesungguhnya Tuhanmu itulah yang (ebih mengetahui 
siapakah yang sesat dari jalan-Nya dan Dialah juga yang 
lebih mengetahui siapakah orang-orang yang mendapat 
hidayat? "(7) 

Aliahlah yang telah menurunkan wahyu kepadanya, 
kerana itu Allah mengetahui bahawa beliau dan 
pengikut-pengikutnya itulah orang-orang yang 
sebenar mendapat hidayat Pengumuman ini 
menenangkan hati beliau dan menimbulkan 
kegelisahan dan kebimbangan di dalam hati musuh- 
musuhnya. 


[Pentafsiran ayat-ayat 8 - 9) 

Mereka Tidak Begitu Yakin Dengan 
Kepercayaan Jahilfyah 

Kemudian Allah dedahkan kepada Rasulullah s.a.w. 
hakikat mereka yang sebenar dan hakikat perasaan- 
perasaan mereka semasa mempertikaikan kebenaran 
yang dibawa oleh Rasulullah s.a.w. dan menuduh 
beliau dengan tuduhan yang jahat itu. Sebenarnya 
mereka berada dalam keadaan goyah terhadap 
kepercayaan-kepercayaan jahiliyah yang dipegang 
mereka. Mereka pura-pura memperlihatkan bahawa 
mereka begitu kuat berpegang dengannya, 
sedangkan sebenarnya mereka bersedia untuk 
meninggalkan sebahagian besar dari kepercayaan- 
kepercayaan yang karut itu, andainya Nabi s.a.w. 
sanggup meninggalkan beberapa perkara yang 
diserukannya kepada mereka. Mereka juga bersedia 
untuk melunakkan pendirian mereka supaya beliau 
juga dapat melunakkan pendiriannya. Mereka 
bukanlah pejuang-pejuang 'aqidah yang benar-benar 
percaya bahawa 'aqidah mereka adalah benar, malah 
mereka adalah pejuang pura-pura yang mahu 
melindungkan hakikat yang sebenar: 



"Oleh itu ; janganlah engkau tunduk kepada pendusta- 
pendusta(8). Mereka suka jika engkau bersikap lunak , 
supaya mereka juga bersikap lunak."(9) 

Tidak Ada Tawar Menawar Dengan 
Kepercayaan Jahiliyah 

Itulah tawar-menawar dan mencari titik pertemuan 
di pertengahan jalan yang dikehendaki mereka 
sebagaimana biasa mereka lakukannya di dalam 
urusan perdagangan, sedangkan perbezaan di antara 
urusan 'aqidah dengan urusan perdagangan amatlah 
besar. Pejuang 'aqidah tidak akan meninggalkan 
'aqidah barang sedikitpun, kerana sesuatu yang kecil 
di dalam 'aqidah sama seperti sesuatu yang besar, 
malah di dalam 'aqidah tidak ada yang kecil dan yang 
besar. 'aqidah merupakan satu hakikat yang 
mempunyai bahagian-bahagian yang sepadu yang 
tidak dapat ditinggalkan sedikitpun oleh pejuang- 
pejuangnya. 

Islam tidak mungkin bertemu dengan jahiliyah di 
pertengahan jalan dan tidak mungkin pula bertemu di 
mana-mana jalan yang lain. Itulah sikap Islam 
terhadap jahiliyah. di setiap zaman dan tempat sama 
ada jahiliyah dahulu atau jahiliyah hari ini atau 
jahiliyah akan datang. Semuanya itu sama sahaja 
jurang yang memisahkan di antara jahiliyah dan Islam 
tidak mungkin dilintasi, tidak mungkin didirikan 
jambatan dan tidak mungkin dihubungkan, la 
merupakan satu pertarungan yang mutlak yang 
mustahil didamaikan. 


Di sana terdapat berbagai-bagai riwayat yang 
mengisahkan usaha-usaha tolak ansur dilakukan oleh 
kaum Musyrikin untuk memujuk Nabi s.a.w. supaya 
beliau melunakkan pendiriannya terhadap mereka 
dan supaya beliau menghindari perbuatan mencela 
tuhan-tuhan sembahan mereka dan membodoh- 
bodohkan cara-cara ibadat mereka, atau supaya 
beliau mengikut sesuatu dari amalan agama mereka 
agar mereka dapat mengikut agama yang dibawa 
oleh beliau dengan tujuan untuk memelihara air muka 
mereka di hadapan orang ramai Arab mengikut 
kebiasaan orang yang tawar-menawar dan orang 
yang mencari penyelesaian separuh-separuhan. Tetapi 
Rasulullah s.a.w. tetap cekal dan tegas dalam 
pendiriannya mengenai urusan agama. Beliau tidak 
pernah bertolak ansur dan lembut, sedangkan beliau 
dalam urusan-urusan yang lain dari urusan agama 
merupakan manusia yang paling lembut dan lunak, 
paling baik layanannya dan paling suka memilih yang 
mudah dan memberi kemudahan. Tetapi agama tetap 
agama. Beliau tetap mematuhi arahan Allah: 




"Oleh itu, janganlah engkau tunduk kepada pendusta- 
pendusta."(8) 


orang-orang kuat kaum Musyrikin yang angkuh itu 
dengan tujuan untuk mengambil hati mereka atau 
untuk menolak gangguan mereka. Begitu juga beliau 
tidak pernah diam dari menjelaskan sesuatu hakikat 
yang menyentuh 'aqidah sama ada dekat atau jauh. 

Reaksi Pembesar-pembesar Quraysy Menghadapi Da'wah 
Yang Da'wah Yang Tidak Mengenal Tolak Ansur 

Menurut riwayat Ibn Hisham di dalam as-Sirah dari 
Ibn lshaq katanya; Apabila Rasulullah s.a.w. menyeru 
kaumnya secara terang-terangan seperti yang 
diperintahkan Allah, kaumnya tidak menjauhi diri dari 
beliau dan tidak pula bertindak balas terhadap beliau 
- mengikut cerita yang sampai kepadaku - sehingga 
beliau menyebut tuhan-tuhan sembahan mereka dan 
mencelanya. Apabila beliau bertindak demikian 
barulah mereka menentangnya dan berpakat 
memusuhinya melainkan mereka yang dilindungi 
Allah dengan memeluk agama Islam, tetapi bilangan 
mereka sangat kecil dan terpaksa bersembunyi. Bapa 
saudaranya Abu Talib telah menunjukkan simpatinya 
kapada Rasulullah s.a.w. dan mempertahankannya, 
sedangkan beliau terus melaksanakan tugasnya 
menzahirkan agama Allah dan tiada suatu apa pun 
yang dapat menghalangnya. 

Pendirian Abu Talib Dibantah 

Apabila orang-orang Quraysy melihat Rasulullah 
s.a.w. tidak mempedulikan bantahan mereka 
terhadap perbuatan beliau yang memisahkan diri dari 
mereka dan mencela tuhan-tuhan sembahan mereka, 
dan begitu juga apabila mereka melihat bapa 
saudaranya Abu Talib telah bersimpati dengan beliau 
dan mempertahankan beliau tanpa menyerahnya 
kepada mereka, maka pembesar-pembesar Quraysy 
pun pergi menemui Abu Talib, Mereka ialah 'Utbah, 
Syaybah kedua-duanya anak Rabi'ah, Abu Sufyan ibn 
Harb ibn Umayyah, Abul-Bakhtari iaitu al-'As ibn 
Hisyam, al-Aswad ibn al-Muttalib ibn Asad, Abu JahI 
iaitu 'Amr ibn Hisyam yang digelarkan Abu al-Hakam, 
al-Walid ibn al-Mughirah, Nabih dan Munabbih anak 
al-Hajjaj ibn 'Amir dan lain-lain lalu mereka berkata: 
"Wahai Abu Talib, anak saudara anda telah mencaci 
tuhan-tuhan kami, mencela agama kami, membodoh- 
bodohkan fikiran kami dan menuduh nenek moyang 
kami sebagai sesat Oleh itu, kami minta anda 
halangkannya dari mencaci kami atau serahkan sahaja 
dia kepada kami, kerana anda sendiri juga seperti 
kami tidak sama dengannya, supaya kami dapat 
melindungi anda darinya." Lalu Abu Talib memberi 
satu jawapan yang lemah-lembut dan membalas kata- 
kata mereka dengan baik. Selepas itu mereka pun 
bersurai darinya. 


Nabi s.a.w. tidak pernah tawar-menawar dalam 
urusan agamanya walaupun beliau berada dalam 
keadaan pertentangan yang sengit di Makkah. 
Da'wah beliau dikepung, sahabat-sahabatnya yang 
sedikit dicolek dan diseksa. Mereka menderita begitu 
teruk dengan penuh kesabaran kerana agama Allah. 
Tetapi beliau tidak pernah diam dari mengeluarkan 
sepatah kata yang patut dikatakan di depan muka 


Rasulullah s.a.w. terus menjalankan tugasnya 
menyebarkan agama Allah dan menyeru orang ramai 
kepadanya, kemudian hubungan di antara beliau 
dengan kaum Quraysy semakin tegang dan buruk 
hingga mereka menjauhkan diri dan menaruh 
dendam kesumat terhadapnya. Mereka banyak 
memperkatakan tentang Rasulullah s.a.w. dan 
meluahkan kemarahan mereka terhadapnya serta 

memberangsangkan satu sama lain supaya 
menentangnya. Kemudian mereka sekali lagi pergi 
menemui Abu Talib dan berkata kepadanya: "Wahai 
Abu Talib 1 Anda seorang tua yang mempunyai 
kedudukan yang terhormat dan tinggi dalam 
kalangan kami. Kami telah pun meminta anda 
melarang anak saudara anda, tetapi anda tidak juga 
melarangkannya dari menyakiti kami. Demi Allah, 
kami tidak sanggup lagi bersabar di atas 
perbuatannya yang mencaci datuk nenek kami, 
membodoh-bodohkan akal fikiran kami dan 
menghinakan tuhan-tuhan kami sehingga anda 
bertindak mencegahkannya dari menyakiti kami atau 
kami bertindak menentangnya dan menentang anda 
bersama sehingga tewas salah satu dari dua pihak 

n 


Jawapan Tegas Rasulullah Kepada Abu Talib 

Kemudian mereka, bersurai darinya. Kini Abu Talib 
merasa begitu berat untuk berpisah dengan kaumnya 
dan memusuhi mereka, tetapi dia tidak tergamak 
menyerahkan Rasulullah s.a.w. kepada mereka dan 
tidak tergamak pula menghampakan beliau. Kata Ibn 
lshaq: Kami telah diceritakan oleh Ya'kub ibn 'Uqbah 
ibn al-Mughirah ibn al-Akhnas ia telah menceritakan 
iaitu selepas pembesar-pembesar Quraysy itu memberi 
kata dua kepada Abu Talib dia pun menyuruh orang 
memanggil Rasulullah s.a.w. Lalu dia berkata 
kepadanya: "Wahai anak saudaraku, tadi kaum 
engkau telah datang menemui pakcik dan berkata 
kepada pakcik begini begitu. Oleh itu, tolonglah jaga 
diri pakcik dan diri engkau dan janganlah engkau 
bebankan pakcik dalam perkara ini hingga tidak dapat 
dipikul oleh pakcik." Lalu Rasulullah s.a.w. pun 
menyangka bahawa fikiran bapa saudaranya telah 
berubah, dan dia telah menghampakannya dan akan 
menyerahkannya kepada kaumnya, dia tidak sanggup 
lagi menolongnya dan berdiri bersamanya. Rasulullah 
s.a.w. pun berkata: 

"Pakcik, demi AJiah, andainya mereka letakkan matahari di 
kanan hamba dan bulan di kiri hamba supaya hamba 
tinggalkan da'wah ini nescaya tidak hamba tinggalkannya 
atau hamba mati kerananya." 

Air mata memenuhi mata Rasulullah s.a.w., lalu 
beliau menangis, kemudian beliau bangkit. Sebaik 
sahaja Rasulullah s.a.w. hendak berundur dari situ. 
Abu Talib memanggilnya kembali dengan katanya: 
"Marilah, wahai anak saudaraku!." Lalu Rasulullah 
s.a.w. pun datang menghadapinya. Dia pun berkata: 
"Pergilah wahai anak saudaraku, dan katakanlah apa 
yang engkau suka. Demi Allah, aku tidak sekali-kali 
akan menyerahkan engkau kepada sesiapapun." 

Itulah gambaran keazaman dan tekad Rasulullah 
s.a.w. untuk meneruskan tugas da'wahnya dalam 


sa'at beliau hendak ditinggalkan oleh bapa 
saudaranya, iaitu satu-satunya pelindung dan 
penolong beliau dan satu-satunya kubu terakhir di 
bumi yang dapat melindungkan beliau dari kejahatan 
musuh-musuhnya. 

Itulah satu gambaran pendirian beliau yang 
sungguh kuat, indah dan baru dari segi hakikatnya, 
dari segi bentuknya, dari segi pengungkapannya dan 
dari segi kata-katanya iaitu sama baru dengan 'aqidah 
ini, sama indah dengan 'aqidah ini dan sama kuat 
dengan 'aqidah ini tepat seperti firman Allah Yang 
Maha Besar: 



"i Dan sesungguhnya engkau mempunyai akhlak yang 
agung. "(4) 

Di sana ada lagi satu gambaran yang juga 
diriwayatkan oleh Ibn Ishaq, iaitu gambaran tawar- 
menawar secara langsung dari kaum Musyrikin 
kepada Rasulullah s.a.w. setelah mereka tidak berdaya 
•menghadapi da'wahnya. Ketika itu setiap suku 
bertindak menyeksa sesiapa sahaja dari suku mereka 
yang memeluk agama Islam. 

Cerita 'Utbah Membawa Tawaran-tawaran Lumayan 
Kepada Rasulullah 

Kata Ibn Ishaq: Saya telah diceritakan oleh Yazid ibn 
Ziad dari Muhammad ibn Ka'b al-Qurazi katanya: Aku 
telah diceritakan bahawa 'Utbah ibn Rabi'ah salah 
seorang pembesar telah berkata pada suatu hari 
semasa dia duduk di majlis perhimpunan orang-orang 
Quraysy, sedangkan Rasulullah s.a.w. duduk seorang 
diri sahaja di dalam masjid: Wahai orang-orang 
Quraysy! Apa kata tuan-tuan jika saya pergi menemui 
Muhammad dan berbicara dengannya dan 

mengemukakan beberapa tawaran kepadanya 
semoga ia dapat menerima setengah-setengahnya, 
dan dapatlah kita berikan kepadanya apa sahaja yang 
disukainya supaya ia berhenti menyakiti kita? 

Peristiwa ini berlaku selepas Hamzah memeluk Islam 
dan mereka melihat sahabat-sahabat Rasulullah s.a.w. 
semakin bertambah ramai. Jawab mereka: Wahai Abu 
al-Walid! Pergilah kepadanya dan berbicaralah 

dengannya. Lalu 'Utbah pun bangkit dan terus pergi 
menemui beliau. Dia duduk mengadap Rasulullah 
s.a.w. dan berkata: "Wahai anak saudaraku! 

Sebagaimana anda tahu, anda ini adalah dari kaum 
kami. Anda mempunyai kedudukan yang terhormat di 
kalangan keluarga dan darjah yang tinggi dalam 

keturunan Quraysy. Anda telah membawa kepada 
kaum anda satu ajaran yang besar. Dengan ajaran ini 
anda telah memecahbelahkan perpaduan mereka, 
membodoh-bodohkan akal fikiran mereka, mencaci 
tuhan-tuhan dan agama mereka, mengkafirkan datuk 
nenek mereka. Oleh itu, dengarlah saya mahu 
kemukakan beberapa tawaran untuk difikirkan anda 
semoga anda boleh menerima setengah- 
setengahnya." Jawab Rasulullah s.a.w., "Baiklah, 
wahai Abu al-Walid. Cakaplah saya bersedia 

mendengarnya." Lalu 'Utbah pun berkata: "Wahai 
anak saudaraku I Jika tujuan anda membawa ajaran 
ini untuk mendapatkan harta kekayaan, kami 
sanggup mengumpulkan harta kekayaan kami hingga 
anda dapat menjadi seorang yang paling kaya di 
kalangan kami. Jika tujuan anda untuk mendapatkan 
darjat kemuliaan, kami sanggup meiantikkan anda 
sebagai ketua kami hingga kami tidak akan membuat 
sebarang keputusan tanpa persetujuan anda. Jika 
tujuan anda untuk menjadi raja, kami bersedia 
meiantikkan anda sebagai raja kami. Andainya ajaran 
yang datang kepada anda itu dari rasukan jin yang 
tidak dapat ditolak oleh anda, maka kami bersedia 
mencari dukun dan kami akan membelanjakan harta 
kami hingga anda sembuh darinya, kerana kadang- 
kadang jin itu akan terus mengongkong seseorang 
sehingga ia diubati." Setelah selesai 'Utbah berbicara 
dan Rasulullah s.a.w. mendengarnya, beliau pun 
bersabda: "Sudahkah habis apa yang hendak 

dikatakan anda, wahai Abu ai-Walid?" Jawab Abu al- 
Walid, "Ya". Lalu Rasulullah s.a.w. bersabda: 
"Dengarlah apa yang saya baca." 


Vtbah Terpesona Dengan Al-O.ur'an 

Jawab Abu al-Walid, "Silalah I" Lalu beliau 
membaca: 



"i Dengan nama Allah Yang Maha Penyayang dan Maha 
Pengasih". "Had. Miim(1). Kitab Ai-Qur'an diturunkan 
daripada Aliah Yang Maha Penyayang dan Maha 
Pengasih(2). Sebuah kitab yang dijelaskan ayat-ayatnya satu 
persatu sebagai bacaan di dalam bahasa Arab untuk kaum 
yang mengetahui(3). Yang membawa berita gembira dan 
membawa amaran 'azab, tetapi kebanyakan mereka 
berpaling dari-Nya. Oleh kerana itu mereka tidak mahu 
mendengarnya(4). Dan mereka berkata: Hati kami dalam 
tutupan yang (menghalangi kami) dari da'wah yang engkau 
serukan kami kepada-Nya, dan di dalam telinga kami ada 
penyumbat dan di antara kami dengan engkau ada dinding. 
Oleh itu , bekerjalah engkau untuk diri engkau dan kami 
bekerja untuk diri kami(5). Katakanlah: Sesungguhnya aku 
seorang manusia seperti kamu ; aku telah diwahyukan 
bahawa Tuhan kamu adalah Tuhan Yang Maha Esa. Oleh 
itu , hendaklah kamu tetap di atas jalan yang lurus menuju 


kepada-Nya dan memohon keampunan daripada-Nya. Dan 
kecelakaan yang besar disediakan untuk orang-orang 
Musyrikin. "(6) 

(Surah Fussilat : 1-6) 

Kemudian Rasulullah s.a.w. meneruskan bacaannya 
dan 'Utbah mendengarnya dengan teliti. Ia 
menghulurkan dua tangannya ke belakang 
menongkatkan badannya mendengar bacaan itu. 
Kemudian bacaan Rasulullah s.a.w. berakhir kepada 
ayat sujud, lalu beliau pun sujud. Setelah itu beliau- 
bersabda: "Wahai Abu al-Walid! Anda telah 

mendengar apa yang saya baca, terserahlah kepada 
anda menimbangnya." Lalu 'Utbah pun kembali 
kepada sahabat-sahabatnya. Mereka berkata satu 
sama lain: "Kami bersumpah dengan nama Allah 
bahawa Abu al-Walid telah balik kepada kamu 
dengan muka yang berlainan dari mukanya sewaktu 
ia pergi." Apabila 'Utbah duduk mengadap mereka, 
mereka pun bertanya: "Apa berita, wahai Abu al- 
Walid?" Jawab 'Utbah, "Beritanya, aku telah 
mendengar perkataan-perkataan yang tidak pernah 
aku mendengar sepertinya. Demi Allah perkataan- 
perkataan itu bukannya perkataan-perkataan sajak, 
bukan pula perkataan-perkataan jampi tukang sihir, 
bukan pula perkataan-perkataan mentera kahin. 
Wahai sekalian orang Quraysy! Ikutilah cakap saya, 
biarkanlah lelaki ini (Muhammad) dengan keadaannya 
yang ada sekarang ini, jangan ganggu dia. Demi Allah 
perkataan-perkataan yang telah aku dengar darinya 
itu akan melahirkan satu peristiwa yang besar. Jika 
orang-orang Arab bertindak di atasnya bererti kamu 
telah selamat darinya dengan tindakan orang-orang 
yang lain dari kamu, jika dia dapat menguasai orang- 
orang Arab, maka kerajaannya bererti kerajaan kamu, 
kemuliaan dan kekuasaannya bererti kemuliaan dan 
kekuasaan kamu dan kamu akan menjadi umat yang 
paling bahagia dengan sebabnya." Lalu mereka 
berkata: "Demi Allah, wahai Abu al-Walid, awak telah 
disihirkan oleh kepetahan lidahnya." Jawab Abu al- 
Walid, "Ini adalah pendapatku terhadapnya. Oleh itu, 
buatlah apa yang kamu suka." 


Dalam satu riwayat yang lain, 'Utbah mendengar 
bacaan Rasulullah s.a.w. hingga sampai kepada 
firman-Nya: 



"Jika mereka berpaling , maka katakanlah: Aku memberi 
amaran kepada kamu dengan 'azab petir seperti petir yang 
telah membinasakan 'Ad dan Thamud. " 


(Surah Fussilat: 13) 

Mendengar ayat ini dia terus bangun ketakutan dan 
meletakkan tangannya di atas mulut Rasulullah s.a.w. 
sambil berkata: "Wahai Muhammad! Aku minta 
tolong dengan nama Allah dan dengan nama 
hubungan anak-beranak." Ia merayu begitu kerana 
takut ditimpa akibat amaran itu, kemudian dia balik 

menemui kaumnya dan berkata kepada mereka 
sebagaimana yang diterangkan di atas. 

Gambaran Sopan Santun Nabi Yang Agung 

Walau bagaimanapun ini adalah satu lagi gambaran 
dari gambaran-gambaran tawar-menawar dan satu 
lagi gambaran dari gambaran-gambaran budi pekerti 
yang agung yang dapat dilihat dengan jelas pada 
adab sopan Rasulullah s.a.w. ketika mendengar 
penerangan 'Utbah hingga sampai akhirnya, 
sedangkan penerangan itu merupakan cakap-cakap 
kosong yang tidak wajar mendapat perhatian dari 
orang seperti Nabi Muhammad s.a.w., tetapi budi 
pekertinya yang tinggi itulah yang menjadikannya 
sabar, tidak gopoh memotong percakapan 'Utbah, 
tidak menunjukkan kemarahan dan kebosanan 
hingga dia selesai menghabiskan percakapannya, 
sedangkan beliau mendengar dengan teliti. 
Kemudian beliau berkata dengan tenang: "Sudahkah 
habis apa yang hendak dikatakan anda, wahai Abu al- 
Walid?" Itulah ketenangan dan keyakinan sejati 
terhadap kebenaran yang disertai pula dengan adab 
sopan yang tinggi semasa mendengar dan bercakap. 
Kedua-duanya merupakan sebahagian dari bukti budi 
pekerti yang agung. 

Ada lagi gambaran tawar-menawar yang ketiga 
yang diriwayatkan oleh Ibn Ishaq katanya: 

Sewaktu Rasulullah s.a.w. sedang mengerjakan 
Tawaf di Ka'bah, tiba-tiba ia dihalangi oleh al-Aswad 
ibn al-Muttalib ibn Asad ibn Abdul 'Uzza dan al-Walid 
ibn al-Mughirah, Umayyah ibn Khalaf, al-'As ibn Wa'il 
al-Sahmi. Mereka merupakan orang-orang tua dalam 
kalangan kaum mereka lalu mereka berkata: "Wahai 
Muhammad, marilah kita berpakat. Kami sembah apa 
yang engkau sembah dan engkau sembah apa yang 
kami sembah. Marilah kita bersekutu dalam perkara 
ini, kerana jika Tuhan yang engkau sembah itu lebih 
baik dari tuhan yang kami sembah, maka ini bererti 
kami juga turut mendapat habuan darinya. Dan jika 
tuhan yang kami sembahkan itu lebih baik dari Tuhan 
yang engkau sembah, maka ini bererti engkau .juga 
turut mendapat habuan darinya." Lalu Allah turunkan 



"Katakanlah (Wahai Muhammad!): Wahai orang-orang 
kafir! (1). Aku tidak sembah apa yang kamu sembah(2). Dan 
kamu bukannya penyembah-penyembah Tuhan yang aku 
sembah(3). Dan aku bukannya penyembah tuhan yang kamu 
sembah(4). Dan kamu juga bukannya penyembah- 
penyembah Tuhan yang aku sembah (5). Untuk, kamu agama 
kamu dan untukku agamaku. "(6) 

(Surah al-Kafirun : 1 - 6) 

Allah telah memutuskan tawar-menawar yang lucu 
itu dengan mengumumkan pemisahan yang tegas ini, 
dan Rasulullah s.a.w. telah berkata kepada mereka 
sebagaimana yang disuruh oleh Allah. 

[Pentafsiran ayat-ayat 10 - 16) 

Al-Walid Dan Al-Mughirah Tokoh Penentang Rasulullah 
Yang Paling Hebat Dikecam Al-Qur'an 

Kemudian nilai unsur akhlak sekali lagi ketara di 
dalam firman Allah yang menegahkan Rasulullah 
s.a.w. dari tunduk kepada salah seorang tokoh yang 
tertentu dari pendusta-pendusta itu dan 
mensifatkannya dengan sifat-sifat yang hina dan 
mengancamkannya dengan balasan penghinaan: 



"Dan janganlah engkau tunduk kepada setiap orang yang 
banyak bersumpah dan hina (budi pekertinya)(1 0). Yang 
banyak mengumpat dan banyak berjalan menabur 
fitnah(ll). Pencegah kebajikan , penceroboh dan banyak 
berdusta(1 2). Berhati keras dan selain itu ia juga terkenal 
jahat(13). Kerana dia mempunyai harta yang banyak dan 
anak-anak lelaki yang ramai(14). Apabila dibacakan 
kepadanya ayat-ayat Kami ia berkata: Inilah dongeng- 
dongeng orang-orang purbakala(1 5). Kami akan tandakan di 
atas belalainya (batang hidungnya). "(16) 

Mengikut satu pendapat yang dimaksudkan dengan 
tokoh tersebut ialah al-Walid ibn al-Mughirah. Dialah 
juga orang yang diturunkan ayat-ayat berikut dari 
Surah al-Muddaththir. 

" Biarkanlah Aku sahaja bertindak terhadap orang yang Aku 
telah ciptakannya dengan sendirian(ll). Dan Aku telah 
jadikan untuknya harta kekayaan yang luas(12). Dan anak- 
anak lelaki yang selalu menemaninya(1 3). Dan Aku telah 
memberi kepadanya kemudahan hidup yang sempuma(14). 
Kemudian dia terus tamak supaya Aku tambahkan lagi. "(15) 


(Surah AI-Muddaththir: 11-15) 



"Tidak sekali-kali begitu ; sesungguhnya dia amat degil 
terhadap ayat-ayat Kami(16). Aku akan penatkannya 
mendaki jalan yang sukar(17). Sesungguhnya dia berfikir dan 
merancang (untuk menentang Al-Qur f an)(1 8). Binasalah dia. 
Betapa anehnya dia merancang(19). Kemudian binasalah dia. 
Betapa anehnya dia merancang" (20). 


(Surah AI-Muddaththir : 16-20) 










"Kemudian dia merenung(21). Kemudian mukanya menjadi 
masam dan muram(22). Kemudian dia berpaling (dari 
keimanan) dan berlagak angkuh(23). Lalu dia berkata: Ai- 
Qur'an ini tidak lain melainkan suatu sihir yang dinukilkan 
(dari ahli-ahli sihir)(24). Al-Qur'an ini tidak lain melainkan 
hanya perkataan manusia sahaja(25). Aku akan 
memasukkannya ke dalam Neraka Saqar."(26) 


Al-Qur'an telah mensifatkan al-Walid dengan lapan 
sifat yang buruk belaka. Dia seorang yang banyak 
bersumpah, dan orang yang banyak bersumpah itu 
menandakan dia seorang yang tidak bercakap benar. 
Dia sedar bahawa orang ramai tidak percaya 
kepadanya, kerana itu dia banyak bersumpah untuk 
melindungi pembohongannya dan menarik 
kepercayaan mereka. 

Dia seorang yang hina. Dia tidak menghormati 
dirinya dan orang ramai juga tidak menghormati 
perkataannya. Tanda kehinaannya ialah dia 
memerlukan kepada bersumpah. Dia tidak percaya 
kepada dirinya dan orang ramai juga tidak percaya 
kepadanya, walaupun dia mempunyai harta kekayaan 
yang banyak, anak yang ramai dan darjat yang tinggi. 
Pekertinya yang hina itu merupakan sifat jiwa yang 
melekat pada seseorang walaupun dia seorang yang 
penuh berkuasa. Begitu juga pekerti yang mulia 
merupakan sifat jiwa yang tidak terpisah dari manusia 
yang mulia walaupun ia tidak mempunyai segala 
harta kekayaan dan pangkat kebesaran dunia. 

Perbuatan Mengumpat Dan Mencaci Orang Lain 

Dia seorang yang banyak mengumpat. Dia mencaci 
dan menghinakan orang lain dengan kata-kata dan 
isyarat sama ada di hadapan mereka atau di belakang 
mereka. Islam amat benci kelakuan mengumpat, 
kerana kelakuan ini bertentangan dengan maruah 
dan kehormatan diri seseorang, bertentangan dengan 
adab sopan diri sendiri dan bertentangan dengan 
adab pergaulan dengan orang lain dan dengan adab 
menjaga kehormatan mereka sama ada kecil atau 
besar. Al-Qur'an berulang-ulang kali mencela 
kelakuan ini di dalam surah-surah yang lain. Firman 
Allah: 



"Kecelakaan disediakan untuk setiap pengumpat dan 
pencaci. " 

(Surah al-Humazah : 1) 


(Surah al-Muddaththir: 21-26) 

Berbagai-bagai cerita tipudaya yang jahat dari al- 
Walid terhadap Rasulullah s.a.w. telah diriwayatkan 
bagaimana ia menentang da'wah dan menegahkan 
orang ramai dari jalan Allah. Begitu juga ada 
pendapat yang mengatakan bahawa ayat-ayat Surah 
aI-Qalam ini diturun mengenai diri al-Akhnas ibn 
Syurayq. Kedua-duanya merupakan musuh-musuh 
yang menentang dan memerangi Rasulullah s.a.w. 
dalam masa yang begitu lama. 

Serangan Al-Qur'an yang keras terhadap tokoh itu 
dalam surah ini dan ugutan-ugutan yang dahsyat di 
dalam surah yang lain menunjukkan betapa ganas 
peranan yang dimainkan oleh tokoh itu dalam 
memerangi Rasul dan da'wah, sama ada tokoh itu al- 
Walid atau al-Akhnas, tetapi pendapat yang pertama 
lebih kuat, juga menunjukkan betapa jahat hatinya 
dan betapa rosak jiwanya dan betapa kosong hatinya 
dari kebajikan. 


Firman-Nya lagi: 



"Wahai orang-orang yang beriman i Janganlah ada satu 
golongan mengejek satu golongan yang lain kerana boleh 
jadi golongan yang diejekkan itu lebih baik dari mereka , dan 
janganlah ada satu golongan wanita mengejek satu 
golongan wanita yang lain kerana boleh jadi golongan yang 
diejekkan itu lebih baik dari mereka , dan janganlah kamu 
mencela diri kamu sendiri (mencela sesama Islam) dan 

janganlah kamu panggi! memanggil dengan gelaran-gelaran 
yang buruk. Seburuk-buruk panggilan ialah panggilan fasik 
setelah mereka beriman. Dan barang siapa yang tidak 
bertaubat maka mereka adalah orang-orang yang zalim." 

(Surah al-Hujurat : 1 1) 

Semuanya merupakan aneka ragam kelakuan 
mengumpat dalam segala bentuknya. 

Perbuatan Menabur Fitnah 


Dia banyak berjalan menabur fitnah. Dia berjalan 
menemui orang ramai di sana sini membawa fitnah 
yang merosakkan hati mereka, memutuskan tali 
hubungan mereka dan memusnahkan kasih mesra 
mereka. Inilah satu kelakuan yang tercela dan hina. 
Setiap orang yang menghormati dirinya atau 
mengharapkan dirinya dihormati orang lain tidak akan 
berkelakuan seperti itu. Dia tidak akan dihormati 
walaupun oleh orang-orang yang suka menadah 
telinganya kepada umpat dan fitnah-fitnah yang 
dilakukannya untuk memecahbeiahkan di antara 
orang yang mempunyai hubungan kasih mesra. Hatta 
orang-orang yang suka menadah telinga mereka 
kepada umpatan ini juga dalam hati kecilnya tidak 
menghormati dan menyayanginya. 


Rasulullah s.a.w. telah menegah supaya jangan ada 
sesiapa menyampaikan kepadanya perkara-perkara 
yang boleh mengubahkan hatinya terhadap mana- 
mana sahabatnya. Beliau bersabda: 

"Jangan ada sesiapa yang menyampaikan kepadaku sesuatu 
yang tidak baik mengenai mana-mana sahabatku kerana aku 
suka keluar menemui kamu dengan hati yang bersih. " 

(Dikeluarkan oleh Abu Daud dan at-Tirmizi daripada 
hadith Ibn Mas'ud) 

Di dalam Sahih al-Bukhari dan Sahih Muslim 
terdapat sebuah hadith riwayat Mujahid dari Tawus 
dari Ibn 'Abbas katanya: 

— 4ii J,Uu 4i\ — 4&I J J jA 

"Rasulullah s.a.w., telah melalui dua buah kubur lalu 
bersabda: Kedua-dua orang ini sedang diseksa, dan kedua- 
duanya diseksa bukan kerana perkara besar. Salah seorang 
darinya berkebiasaan tidak berlindung ketika ia membuang 
air kecil, dan yang satu lagi berjalan membawa umpatan. " 

Al-Imam Ahmad telah meriwayatkan dengan 
sanadnya dari Huzayfah yang telah berkata: Aku 
dengar Rasulullah s.a.w. bersabda: 


"Tidak masuk Syurga orang yang banyak mengumpat" 

Al-lman Ahmad juga telah meriwatkan dengan 
sanadnya dari Yazid ibn as-Sakan bahawa Nabi s.a.w. 
bersabda: 

:<JU . U b (Jj : i^J 1S ^ jS- 1 V i 

^ Sjf~\ : ^ ^ bJj fy 

c 4^>-VI 

"Sukakah aku ceritakan kepada kamu tentang orang yang 
paling baik di antara kamu? Lalu mereka berkata, Tentu 
sekali wahai Rasulullah'. Rasulullah bersabda , ' laitu orang- 
orang yang apabila mereka diceritakan tentang orang lain, 
lalu mereka mengingati Allah Azzawajalla/. Kemudian 
Rasulullah bertanya lagi, 'Sukakah aku ceritakan kepada 
kamu tentang orang yang paling jahat di antara kamu? 
Itulah orang-orang yang banyak berjalan menaburkan fitnah, 
umpat-mengumpat, orang-orang yang merosakkan 
hubungan di antara orang-orang yang disayanginya, orang- 
orang yang mencabul maruah orang-orang yang bersih dari 
kecelaan'." 

Islam pasti memberatkan larangannya terhadap 
kelakuan yang keji dan hina, yang merosakkan hati 
dan sahabat handai juga merosakkan pengumpat itu 
sendiri sebelum ia merosakkan perpaduan 
masyarakat, juga kelakuan yang memakan hati dan 
akhlaknya sebelum ia memakan kedamaian 
masyarakat dan menghilangkan kepercayaan orang 
ramai terhadap satu sama lain dan seringkali 
mengorbankan orang-orang yang tidak berdosa. 

Perbuatan Menjadi Batu Penghalang Kebajikan 

Dia seorang pencegah kebajikan sama ada untuk 
dirinya atau untuk orang lain. Dia mencegah 
keimanan sedangkan keimanan itulah wadah yang 
mengumpulkan segala kebajikan. Dia pernah berkata 
kepada anak-anak dan keluarganya apabila dia 
mendapat tahu ada di antara mereka yang cenderung 
kepada Nabi s.a.w., "Jika ada seorang dari kamu 
mengikut agama Muhammad aku tidak akan 
memberikannya sesuatu apa pun buat selama- 
lamanya." Demikianlah dia mengugut mereka untuk 
mencegah mereka dari memeluk Islam. Kerana itulah 
Al-Qur'an merakamkan sifatnya sebagai "pencegah 
kebajikan" di dalam tutur kata dan tindak- 
tanduknya. 

Kelakuan Keterlaluan 

Dia seorang pelampau yang melewati batas 
kebenaran dan keadilan. Dia menceroboh ke atas 
Nabi s.a.w., menceroboh ke atas orang-orang Islam, 
menceroboh ke atas anak isteri dan keluarganya 
sendiri, kerana ia menghalangi mereka dari hidayat 
dan mencegah mereka dari keimanan. Kelakuan 
pelampau adalah satu sifat yang tercela yang 
mendapat perhatian yang amat besar dari Al~Qur'an. 

Sifat ini telah ditegahkan oleh Islam dalam apa 
bentuknya sekalipun hingga dalam persoalan 
makanan dan minuman. Firman Allah: 



"Makanlah dari makanan-makanan yang baik yang telah 
Kami kurniakan rezeki kepada kamu dan janganlah kamu 
melampau batasnya. " 


(Surah Taha: 81) 


Keadilan dan Kesederhanaan Merupakan Satu Sifat 
Islam Yang Tulen 

Dia seorang yang banyak melakukan maksiat 
hingga ia memang benar-benar wajar disifatkan Allah 
sebagai "Orang yang banyak berdosa" tanpa 
membutirkan jenis-jenis dosa yang dilakukannya. 
Tujuan ungkapan ini ialah untuk mengecap dan 
melekatkan sifat ini pada dirinya sebagai satu sifat 
yang tidak terpisah darinya. 


Selain dari sifat-sifat itu, dia juga seorang yang kasar 
dan berhati keras. Kata-kata "<£-&" menyampaikan 
sekumpulan sifat-sifat dan kelakuan-kelakuan yang 
tidak dapat disampaikan dengan sekumpulan kata- 
kata dan sifat-sifat. Ia bererti seorang yang kasar 
kelakuannya dan keras hatinya, la juga bererti seorang 
pemakan dan peminum, seorang yang gelojoh dan 
bakhil, seorang yang keras dan jahat tabi'atnya, 
seorang yang buruk pergaulannya. Menurut Abu ad- 
Darda' r.a.: "<£-&" itu ialah orang yang mempunyai 
perut yang buncit, kasar budi pekertinya, pemakan, 
peminum, pengumpul harta dan kikir. Walau 
bagaimanapun kata-kata itu sendiri 

mengandungi erti yang lebih kaya dari semua 
pengertian itu dan lebih sempurna menggambarkan 
syakhsiyah yang buruk dari semua aspek. 

Dia juga terkenal jahat, inilah penamat sifat-sifat keji 
yang terkumpul pada seorang tokoh dari musuh- 
musuh Islam. Hanya orang-orang dari kelas yang hina 
ini sahaja yang berhempas pulas menentang Islam. 
Kata-kata "?Aj" mempunyai banyak erti di antaranya 
ialah penenggek yang menenggek pada satu kaum 
sedang dia tidak mempunyai apa-apa hubungan 
dengan mereka atau keturunan dengan mereka atau 
keturunannya menjadi sasaran tuduhan orang. Di 
antara ertinya lagi ialah orang yang terkenal jahat di 
kalangan orang ramai. Ertinya yang kedua inilah yang 
lebih hampir dengan keadaan al-Walid ibn al- 
Mughirah walaupun pemakaian kata-kata itu juga 
mengecapkannya dengan suatu sifat yang hina di sisi 
kaumnya iaitu sifat angkuh dan bongkak. 


Selepas memerikan sifat-sifat yang keji tokoh itu, 
Allah menerangkan pula pendiriannya terhadap ayat- 
ayat Al-Qur'an serta mencela pendiriannya ini yang 
dijadikannya sebagai balasan kepada Allah yang telah 
mengurniakan kepadanya ni'mat harta dan anak. 





" Kerana dia mempunyai harta yang banyak dan anak-anak 
lelaki yang ramai(14). Apabila dibacakan kepadanya ayat- 
ayat Kami ia berkata: Inilah dongeng-dongeng orang-orang 
purbakala. "(1 5) 

Alangkah buruknya balasan seorang manusia 
terhadap Allah yang telah mengurniakan ni'mat 
kekayaan dan anak yang ramai kepadanya dengan 
menghinakan firman-firman-Nya, mempersenda- 
sendakan Rasul-Nya dan mencabulkan agama-Nya. 
Pendirian ini sahaja telah menyamai segala sifat- 
sifatnya yang keji yang telah disebutkan sebelum ini. 

Kerana itu datanglah ancaman dan Allah Yang 
Maha Perkasa yang menyentuh keangkuhan dan 
kebanggaannya yang bermegah-megah dengan harta 
kekayaan; anak-anak yang ramai, kedudukan dan 
keturunannya: 


atas belalainya (batang 

hidungnya). "(16) 

Di antara makna ialah muncung babi hutan. 

Barangkali muncung inilah yang dimaksudkan dengan 
belalai di sini. Kata-kata hidung dalam bahasa Arab 
melambangk-an kemuliaan. Ancaman Allah untuk 
menanda atau mencalitkan hidung dengan tanda 
mengandungi dua ragam penghinaan. Pertama ia 
ditandakan seperti seorang abdi,* dan yang kedua 
hidungnya diserupakan dengan muncung babi. 

Tidak syak lagi bahawa kesan ayat-ayat itu kepada 
jiwa al-Walid amat menghancurkan, kerana dia dari 
satu umat yang menganggapkan celaan dan cemuhan 
dari seorang penyajak itu sebagai cemuhan yang amat 
memalukan iaitu cemuhan yang sangat dijaga oleh 
orang-orang yang mulia, walaupun cemuhan itu tidak 
benar. Bagaimana pula dengan cemuhan yang benar 
dari Allah Pencipta langit dan bumi dengan gaya 
ungkapan yang tidak dapat ditandingkan dan 
dirakamkan dalam Al-Qur'an di mana setiap katanya 
bergema di merata pelusuk alam dan kemudian kekal 
mantap di alam buana. Itulah pukulan yang 
menghancurkan yang wajar diterima oleh musuh 
Islam, musuh Rasul yang mulia yang mempunyai 
akhlak yang agung. 

"Kami akan tandakan di 



****** 


(Pentafsiran ayat-ayat 17-34) 

Kisah Pekebun-pekebun Yang Bakhil Yang Mahu 
Menghapuskan Habuan Orang-orang Miskin 

Sesuai dengan sentuhannya mengenai harta 
kekayaan, anak yang ramai, keangkuhan yang lupa 
daratan yang ditunjukkan oleh para pendusta itu, 
maka ,aI-Qur'an mengemukakan satu kisah teladan 
kepada mereka, iaitu kisah yang nampaknya memang 
terkenal dan tersebar di kalangan mereka. Dalam 
kisah itu Al-Qur'an mengingatkan mereka terhadap 
akibat tidak mengenangkan ni'mat Allah, akibat 
bakhil membuat kebajikan, akibat menceroboh hak- 
hak orang lain, dan seterusnya menyedarkan mereka 

bahawa segala ni'mat kekayaan dan anak-anak yang 
berada di tangan mereka hanya suatu ujian dari Allah 
sahaja sebagaimana Allah telah menguji tuan-tuan 
kebun di dalam kisah itu, dan di sebalik ujian itu ada 
akibatnya. Mereka tidak akan dibiarkan begitu sahaja: 



" Sesungguhnya Kami teiah mencuba mereka sebagai~mana 
Kami teiah mencuba tuan-tuan kebun ketika mereka 
bersumpah bahawa mereka akan memetik semua buah- 
buahan di iimun-iimun pagi(17). Dan mereka tidak 
mengecuaiikan (bahagian fakir miskin) (18). Laiu kebun itu 
ditimpa malapetaka dari Tuhanmu semasa mereka sedang 
nyenyak tidur(19). Lalu jadilah kebun-kebun itu seperti 
kebun yang telah dipotong semua buahnya(20). Lalu mereka 
berpanggil-panggilan satu sama lain di Iimun-iimun 
pagi" (21) 



" Pergilah ke kebun kamu di pagi hari jika kamu hendak 
memetikkan buah-buahnya(22). Laiu mereka pergi sambil 
berbisik-bisik(23). Jangan ada seorang miskin pun yang 
masuk ke dalam kebun menemui kamu(24). Dan mereka 
pergi di limun-limun pagi itu dengan, kepercayaan mereka 
dapat menahankan (habuan fakir miskin itu)(25). Apabila 
mereka melihat keadaan kebun itu, mereka pun berkata: 
Sesungguhnya kita telah sesat jalan (ini bukan kebun 



"(Tidak! Ini memang kebun kita) bahkan kitalah yang 
dinafikan (dari hasil kebun itu)(27). Lalu berkatalah seorang 


yang paling baik fikiran di antara mereka : Bukankah dahulu 
aku telah berkata kepada kamu: Hendaklah kamu mengucap 
tasbih (2 8). Lalu mereka pun mengucap: Maha Sucilah Tuhan 
kami sesungguhnya kami adalah orang-orang yang telah 
melakukan kezaliman(29). Kemudian mereka berhadap- 
hadapan satu sama lain saling mencela(30). Mereka berkata: 
Amboi ! Celakalah kita, sesungguhnya kita ini adalah orang- 
orang yang telah melampaui batas. "(3 1 ) 



" Semoga Tuhan kita menggantikan kepada kita dengan 
kebun yang lebih baik dari kebun ini. Sesungguhnya kita 
benar-benar berharap kepada Tuhan kita(32). Demikian-lah 
' azab dunia, sedangkan ' azab Akhirat adalah lebih besar lagi 
jika kamu mengetahui(33). Sesungguhnya balasan bagi 
orang-orang yang bertaqwa di sisi Tuhan mereka ialah 
kebun-kebun Syurga yang penuh ni'mat "(34) 

Kisah ini mungkin sebuah kisah yang diketahui 
umum, tetapi penceritaan al-Qur'an mendedahkan 
tindakan dan qudrat Allah, ujian dan balasan-Nya 
terhadap setengah-setengah hamba-Nya di sebalik 
peristiwa-peristiwa kisah itu dan inilah aspek yang 
baru dalam penceritaan Al-Qur'an. 

Dari ungkapan-ungkapan kisah ini dan pergerakan- 
pergerakan ceritanya kita dapat memerhatikan 
sekumpulan manusia yang bersahaja dan bertaraf 
rendah dalam pemikiran, pandangan dan tindak- 
tanduknya iaitu sama dengan fikiran orang-orang 
desa yang bersahaja. Mungkin orang-orang dari kelas 
inilah juga yang dihadapkan dengan kisah ini. Mereka 
berdegil dan ingkarkan ni'mat Allah, namun demikian 
jiwa mereka tidaklah begitu rumit dan berbelit-belit 
malah mereka lebih dekat kepada tahap bersahaja 
dan lurus. 

Dari segi gaya penyampaian, kisah ini merupakan 
salah satu cara penyampaian yang seni dalam 
membentangkan kisah di dalam Al-Qur'an. Dalam 
kisah ini terdapat unsur kejutan yang menarik, juga 
terdapat suatu sendaan terhadap tipudaya manusia 
yang lemah di hadapan tadbir Allah dan tindak 
balasnya, dan seterusnya terdapat unsur-unsur yang 
hidup dalam gaya pembentangan kisah seolah-olah 
pendengar atau pembaca melihat peristiwa dalam 
kisah itu begitu hidup seakan-akan berlaku di 
hadapan matanya. Marilah kita cuba melihat kisah ini 
dari penceritaan Al-Qur'an. 

Kini kita sedang berada di hadapan tuan-tuan 
kebun itu. Mereka sedang merancang satu tindakan 
yang buruk. Dulu di zaman tuannya yang baik hati 
dan salih, orang-orang miskin mendapat habuan dari 
buah-buahan kebun itu, tetapi sekarang waris-waris 
yang mempusakai kebun itu mahu membolotkan 
semua sekali buah-buahan itu dan menafikan habuan 
orang-orang miskin: 

" Sesungguhnya Kami telah mencuba mereka sebagai~mana 
Kami telah mencuba tuan-tuan kebun ketika mereka 
bersumpah bahawa mereka akan memetik semua buah- 
buahan di Umun-limun pagi(17). Dan mereka tidak 
mengecualikan (bahagian fakir miskin)."(1 8) 

Mereka telah mengambil keputusan untuk memetik 
buah-buahan di kebun itu di limun-imun pagi dengan 
tidak mengecualikan sedikitpun bahagian fakir miskin. 
Mereka telah bersumpah dan membulatkan niat 
untuk bertindak demikian. Dengan keazaman yang 
jahat itulah mereka tidur di malam itu. Marilah kita 
tinggalkan mereka dalam kelalaian mereka atau 
dalam rancangan jahat mereka yang telah diaturkan 
mereka pada malam itu, dan marilah kita lihat apakah 
yang telah berlaku di belakang mereka pada malam 
yang gelap-gelita itu tanpa disedari mereka, kerana 
Allah sentiasa jaga tidak pernah tidur seperti mereka, 
dan perencanaan Allah terhadap mereka berlainan 
dari perencanaan yang dirancangkan mereka. Ini 
adalah balasan di atas kekufuran mereka terhadap 
ni'mat-ni'mat Allah dan di atas kebakhilan mereka 
terhadap habuan fakir miskin yang telah diketahui 
umum itu. Di sana satu peristiwa luar dugaan telah 
berlaku secara senyap-senyap ketika manusia sedang 
tidur nyenyak: 



"Lalu kebun itu ditimpa malapetaka dari Tuhanmu semasa 
mereka sedang nyenyak tidur(19). Lalu jadilah kebun-kebun 
itu seperti kebun yang telah dipotong semua buahnya. "(20) 

Marilah kita tinggalkan sebentar keadaan kebun 
yang telah ditimpa malapetaka itu untuk melihat 
bagaimanakah pula tindakan yang dilakukan oleh 
mereka yang telah membuat rancangan yang jahat 
itu. 

Mereka bangkit dari tidur mereka di limun-limun 
hari lagi sebagaimana yang telah dirancangkan 
mereka dan mereka saling mengajak satu sama lain 
untuk melaksanakan rancangan yang telah ditetapkan 



"Lalu mereka berpanggil-panggilan satu sama lain dilimun- 
limun pagi(21). Pergilah ke kebun kamu di pagi hari jika 
kamu hendak memetikkan buah-buahnya. "(22) 


Mereka saling mengingat dan berbisik-bisik satu 
sama lain. 

Kemudian Al-Qur'an menerangkan keadaan mereka 
dengan mengejekkan kelakuan mereka. Al-Qur'an 


menggambarkan mereka sedang berjalan menuju ke 
kebun itu. Mereka bercakap-cakap dengan suara yang 
rendah untuk merahsiakan rancangan mereka, iaitu 
rancangan memetik semua buah-buah untuk mereka 
sahaja dan menafikan habuan orang-orang miskin 



"Lalu mereka pergi sambil berbisik-bisik(23). Jangan ada 
seorang miskin pun yang masuk ke dalam kebun menemui 
kamu." (24) 


Seolafvolah kita yang mendengar atau membaca 
Al-Qur'an tahu apa yang tidak diketahui oleh tuan- 
tuan kebun tentang malapetaka yang telah menimpa 
kebun itu. Ya, kita telah menyaksi bagaimana tangan 
halus telah menghulur dalam gelap-gelita dan terus 
menghapuskan segala buah-buahnya, dan kita 
melihat kebun itu seolah-olah telah dipetikkan segala 
buah-buahnya setelah berlaku peristiwa malapetaka 
halus yang ngeri, itu. Marilah kita tahankan nafas kita 
untuk melihat bagaimana perancang-perancang yang 
jahat itu bertindak. 

AI-Qur'an terus mengejek perbuatan tipudaya 
mereka: 

"Dan mereka pergi di limun-limun pagi itu dengan 
kepercayaan mereka dapat menahankan (habuan fakir 
miskin itu)." (25) 


Ya, mereka berkuasa menahan dan menafikan, 
sekurang-kurangnya menafikan habuan diri mereka 
sendiri. Kini mereka terkejut besar dan kita lihat 
mereka sedang kaget: 

"Apabila mereka melihat keadaan kebun itu f mereka pun 
berkata: Sesungguhnya kita telah sesat jalan (ini bukan 
kebun kita). "(26) 


Yakni bukan kebun kita yang lebat dengan buah- 
buahan, kita telah sesat jalan. Tetapi selepas itu 
mereka kembali yakin: 

"(Tidak! Ini memang kebun kita) bahkan kitalah yang 
dinafikan (dari hasil kebun itu). "(27) 


Inilah berita yang sebenar. Mereka telah ditimpa 
akibat tipudaya dan niat yang jahat, akibat kekufuran 
ni'mat dan kebakhilan. Sekarang tampillah seorang 
yang paling baik fikiran di antara mereka menghadapi 
mereka. Nampaknya dahulu dia seorang yang 
mempunyai pendapat yang berlainan dari rakan-rakan 
mereka. Tetapi dia terpaksa mengikut mereka apabila 
pendapatnya telah ditentang mereka. Dia 
keseorangan dengan pendapatnya, tetapi dia tidak 
berkuasa mempertahankan pendapat yang 
dianggapnya benar itu, maka akibatnya ia juga 

menerima balasan penafian ni'mat sebagaimana yang 
diterima mereka. Kini ia kembali mengingatkan 
mereka tentang pendapat dan nasihatnya yang telah 
lalu: 



"Lalu berkatalah seorang yang paling baik fiklran di antara 
mereka: Bukankah dahulu aku telah berkata kepada kamu , 
hendaklah kamu mengucap tasbih."(28) 


Sekarang sahaja mereka baru mendengar 
nasihatnya setelah luput waktunya: 



"Lalu mereka pun mengucap: Maha Sucilah Tuhan kami 
sesungguhnya kami adalah orang-orang yang telah 
melakukan kezaliman . "(29) 


Sebagaimana biasa setiap kongsi yang 
bertanggungjawab itu akan berusaha melepaskan 
dirinya bila ditimpa akibat yang buruk dan 
melemparkan kesalahan kepada rakan-rakannya yang 
lain. Inilah yang telah dilakukan mereka: 


"Kemudian mereka berhadap-hadapan satu sama lain saling 
mencela."(30) 



S* 

Kemudian mereka berhenti mencela satu sama lain 
dan mengaku salah di hadapan akibat yang buruk itu 
dengan harapan semoga kesalahan itu diampun Allah 
dan semoga Allah menggantikan kebun yang telah 
musnah akibat kekufuran ni'mat, kebakhilan, 
tipudaya dan rancangan yang jahat itu: 



Hendaklah mereka fikirkan akibat di sebalik ujian 
itu, kemudian hendaklah mereka takuti akibat yang 
lebih besar dari ujian dunia dan balasan dunia itu, 

"'azab Akhirat adalah lebih besar lagi jika kamu 
mengetahui," 


Demikian Al-Qur'an membawa "kisah ujian" ini 
kepada kaum Quraysy iaitu kisah ujian yang berlaku 
dalam masyarakat mereka dan terkenal di kalangan 
mereka. Al-Qur'an menghubungkan di antara 
Sunnatullah yang telah berlaku ke atas orang yang 
dahulu dengan Sunnatullah yang akan berlaku ke 
atas orang-orang sekarang, la menyentuh hati mereka 
dengan cara yang paling hampir iaitu dengan 
menggunakan peristiwa yang berlaku dalam 
kehidupan mereka. Serentak dengan itu juga Al- 
Qur'an menyedarkan orang-orang Mu'min bahawa 
kesan-kesan ni'mat dan kekayaan yang dilihat mereka 
pada orang-orang Musyrikin dari pembesar-pembesar 
Quraysy itu adalah satu ujian dari Allah yang 
membawa akibat-akibat dan hasil-hasilnya. 
Sunnatullah mencuba manusia dengan ni'mat 
kesenangan di samping mencuba mereka dengan 
kesusahan. Orang-orang yang lupa daratan yang 
mengingkari ni'mat dan orang-orang yang bakhil dan 
tertipu dengan ni'mat-ni'mat kesenangan itulah 
contoh manusia yang menerima akibat yang buruk, 
"'azab Akhirat adalah lebih besar lagi jika kamu 
mengetahui/' sedangkan orang-orang yang 
bertaqwa dan berhati-hati mereka mendapat balasan 
Syurga di sisi Tuhan mereka: 





"Sesungguhnya balasan bagi orang-orang yang bertaqwa di 
sisi Tuhan mereka ialah kebun-kebun Syurga yang penuh 
ni'mat "(34) 



"Mereka berkata: Amboil Celakalah kita , sesungguhnya kita 
ini adalah orang-orang yang telah melampaui batas (31). 
Semoga Tuhan kita menggantikan kepada kita dengan 
kebun yang lebih baik dari kebun ini. Sesungguhnya . kita 
benar-benar berharap kepada Tuhan kita. "(32) 


Dan sebelum tirai dilabuh menamatkan kisah ini, 
kita mendengar ulasan Allah: 



"Demikianlah 'azab dunia , sedangkan 'azab Akhirat adalah 
lebih besar lagi jika kamu mengetahui. "(33) 


Demikianlah Allah menguji manusia dengan ni'mat 
kesenangan. Oleh itu, kaum Musyrikin di Makkah 
hendaklah tahu bahawa: 




t — / 'r \ 


a 







"Sesungguhnya Kami telah mencuba mereka sebagaimana 
Kami telah cubakan tuan-tuan kebun itu. "(17) 


Itulah pertentangan akibat, juga pertentangan jalan 
dan hakikat, iaitu pertentangan di antara dua 
golongan yang berlainan jalan, dan kerana itu mereka 
menemui jalan penghabisan yang berlainan. 

****** 

(Pentafsiran ayat-ayat 35 -36) 

Pada dua bahagian ayat-ayat yang akhir ini Allah 
berbicara dengan mereka dalam satu perdebatan 
yang jelas dan tidak berbelit-belit. Allah mencabar 
mereka dengan pertanyaan demi pertanyaan 
mengenai perkara-perkara yang hanya mempunyai 
satu jawapan sahaja yang sukar untuk mengaburi 
mata. Allah mengancam mereka di Akhirat dengan 
satu pemandangan 'azab yang menakutkan dan di 
dunia dengan satu perisytiharan perang dari Allah 
Yang Maha Perkasa dan Maha Gagah (lihat ayat 35 - 
47): 

Ancaman dengan 'azab di Akhirat dengan perang di 
dunia disebut - sebagaimana dapat kita lihat - di 
tengah-tengah perdebatan dan cabaran itu. Ini 
menambahkan lagi kehangatan perdebatan dan 
tekanan cabaran. 

Pertanyaan dalam bentuk bantahan yang pertama 
iaitu: 



"Apakah wajar Kami jadikan orang-orang Isiam sama seperti 
orang-orang kafir yang berdosa?"(35) 

Allah Menyangkal Tanggapan Orang-orang Islam Sama 
Dengan Orang-orang Kafir 

Pertanyaan ini dituju kepada mereka yang telah 
disebutkan di dalam ayat-ayat yang terdahulu, la 
merupakan satu pertanyaan yang hanya mempunyai 
satu jawapan sahaja iaitu tidak, tidak mungkin. 
Orang-orang Islam yang mengaku dan menyerah diri 
kepada Allah tidak mungkin sekali-kali sama dengan 
orang-orang kafir yang melakukan dosa kekufuran 
dengan penuh kedegilan itu. Allah sifatkan mereka 
dengan sifat yang keji ini. Oleh itu, adalah tidak 


rasional dan tidak adil, andainya orang-orang Islam itu 
dijadikan sama dengan orang-orang kafir yang 
berdosa ketika menerima balasan dan kesudahan. 

Kerana itu disusul pula dengan pertanyaan dalam 
bentuk bantahan yang lain. 



"Apa sudah jadi kepada kamu ? Bagaimana kamu membuat 
keputusan begitu? "(3 6) 

Mengapa kamu jadi begitu? Dengan pertimbangan 
apakah kamu membuat keputusan-keputusan itu? 
Bagaimana cara kamu menimbangkan nilai-nilai dan 
darjat-darjat hingga darjat orang-orang Islam sama 
dengan darjat orang-orang kafir yang berdosa dalam 
pertimbangan kamu? 

(Pentafsiran ayat-ayat 37 - 40) 

Dari pertanyaan-pertanyaan dalam bentuk bantahan 
berpindah pula kepada ejekan terhadap mereka. 

l 

"Atau apakah kamu mempunyai sebuah kitab yang kamu 
mempelajarinya? (37). Bahawa (tersebut di dalamnya) kamu 
boleh memilih apa sahaja yang kamu sukai. "(38) 



Itulah ejekan dalam bentuk menyoal mereka: 
Apakah mereka mempunyai sebuah kitab yang dikaji 
dan dipelajari mereka? Apakah dari keterangan kitab 
itulah mereka mengambil keputusan yang tidak dapat 
diterima oleh akal dan keadilan? Apakah kitab itu 
mengatakan kepada mereka bahawa orang-orang 
Islam adalah sama dengan orang-orang kafir yang 
berdosa? Itulah sebuah kitab yang lucu yang sesuai 
dengan kehendak nafsu mereka, dan dari kitab itulah 
mereka memilih apa sahaja hukum-hukum yang 
mereka sukai, iaitu hukum-hukum yang sama sekali 
tidak bersandarkan kebenaran dan keadilan dan sama 
sekali tidak berasaskan lunas-lunas yang diterima akal 
dan diakui umum: 



"Atau apakah kamu mempunyai janji-janji yang disanggupi 
Kami sampai hari Qiamat bahawa kamu boleh membuat 
keputusan sesuka hati kamu? "(39) 


Andainya tidak ada kitab seperti tadi, maka 
mungkin pula mereka berbuat begitu dengan alasan 
yang lain pula, iaitu mereka telah mengadakan 
perjanjian-perjanjian dengan Allah yang berkuatkuasa 
hingga hari Qiamat. Menurut perjanjian itu mereka 
bebas membuat dan memilih keputusan-keputusan 
sesuka hati mereka. Tetapi alasan ini juga sama sekali 
tidak berasas, kerana tidak ada sebarang perjanjian 
Aliah dengan mereka. Oleh itu, di atas pertimbangan 


JUZU' KE-29 


SURAH AL-QALAM C& 


51 


apakah mereka bercakap? Dan kepada alasan apakah 
mereka bersandar? 


" Tanyakan mereka siapakah di antara mereka yang 
menjamin dakwaan yang sedemikian? "(40) 

Tanyakanlah, siapakah yang telah membuat 
perjanjian yang menyatakan bahawa Allah bersetuju 
dengan apa sahaja yang disukai mereka dan 
berkuatkuasa hingga hari Qiamat bahawa mereka 
bebas membuat apa sahaja keputusan? 

Ini adalah satu ejekan yang tajam, mendalam dan 
memalukan kerana serba-salah dan kerana 
menghadapi cabaran yang begitu terbuka. 

****** 




(Pentafsiran ayat-ayat 41- 43) 


Orang-orang Kafir Dicabar Membawa Tuhan-tuhan Palsu 
Mereka Pada Hari Qiamat 



" 'Atau apakah mereka mempunyai tuhan-tuhan sekutu? Oieh 
itu, bawaiah sekutu-sekutu mereka jika mereka benar/' (41) 


Mereka mempersekutui Allah, tetapi ungkapan ayat 
ini menghubungkan sekutu-sekutu itu kepada mereka 
sendiri bukan kepada Allah dan menyatakan tidak 
tahu tentang kewujudan sekutu-sekutu itu serta 
mencabar mereka memanggil sekutu-sekutu itu jika 
mereka benar, tetapi bilakah mereka patut 
memanggil sekutu-sekutu itu? Ya, mereka patut 
memanggil mereka: 






"Pada hari betis disingsing (kerana terlalu takut) < dan mereka 
diseru supaya sujud l tetapi mereka tidak berdaya (42). Mata 
mereka tunduk kuyu diselubungi kehinaan. Sesungguhnya 
dahulu (di dunia) mereka diseru supaya sujud ketika mereka 
sihat sentosa."(43) 


Al-Qur'an menderetkan mereka berdiri di hadapan 
pemandangan ini seolah-olah peristiwa itu sedang 
berlaku, dan mencabar mereka supaya membawa 
tuhan-tuhan sekutu yang didakwakan mereka. Hari 
Qiamat merupakan satu hakikat yang hadir di dalam 
ilmu Allah dan tidak terikat dengan sesuatu masa. 
Penghadiran hari Qiamat kepada orang-orang yang 
ditujukan ayat-ayat ini menjadikan kesan hari itu 
begitu mendalam, hidup dan hadir dalam hati mereka 
masing-masing mengikut cara gambaran Al-Qur'anul- 
Karim. 


Penyingsingan betis dalam pengungkapan bahasa 
Arab melambangkan keadaan yang amat kelam-kabut 
dan kritikal. Hari Qiamat akan membuat setiap lengan 
dan betis tersingsing kerana terlalu dahsyat kesusahan 
dan penderitaannya. Orang-orang yang angkuh akan 
diseru supaya sujud kepada Allah, tetapi mereka tidak 
berdaya untuk sujud. Ini mungkin kerana masanya 
telah luput atau mungkin kerana mereka berada 
dalam keadaan yang telah disifatkan Allah dalam 
surah yang lain: 


® < t 

"Mereka datang tergesa-gesa (menyahuti panggilan) dengan 
mengangkatkan kepala mereka......" 

(Surah Ibrahim: 43) 

Seolah-olah tubuh badan dan urat saraf mereka 
terikat di luar kemahuan mereka kerana terlalu takut 
Walau bagaimanapun ungkapan ini membayangkan 
kesusahan, kelemahan dan cabaran yang 
menakutkan. 


Kemudian Al-Qur'an melengkapkan gambaran 
keadaan mereka: 



"Mata mereka tunduk kuyu diselubungi kehinaan." (43) 


Keadaan mata yang tunduk kuyu diselubungi 
kehinaan itu dipadankan dengan sifat mereka yang 
angkuh dan sombong yang diancam di awal surah, 
"Kami akan tandakannya di atas belalainya 
(batang hidungnya)." Ayat ini menggambarkan 
keadaan hina-dina dengan begitu jelas dan 
mendalam. 


Ketika mereka sedang berada dalam keadaan yang 
penat dan hina itu, Allah mengingatkan mereka 
tentang sebab yang telah membawa mereka kepada 
keadaan yang buruk itu, sebabnya adalah berpunca 
dari seat mereka yang tidak menghiraukan da'wah 
dan berlagak sombong di dunia: 

"Sesungguhnya dahulu (di dunia) mereka diseru supaya 
sujud ketika mereka sihat sentosa. "(43) 

Yakni di masa itu mereka boleh sujud, tetapi 
mereka enggan dan berlagak angkuh. Sekarang 
mereka telah meninggalkan dunia di belakang mereka 
dan berada dalam situasi yang hina-dina, mereka 
diseru supaya sujud, tetapi mereka tidak berdaya. 

****** 



(Pentafsiran ayat-ayat 44 - 45) 

Perisytiharan Perang Dari Allah 

Kemudian datang pula ancaman yang 
mengoncangkan hati: 

"Oleh itu , tinggalkan sahaja kepada-Ku orang yang 
mendustakan Al-Qur'an ini. "(44) 


Allah berfirman kepada Rasulullah s.a.w.: 
"Tinggalkanlah orang yang mendustakan Al-Qur'an 
itu kepada Aku sahaja menentangnya. Cukuplah Aku 
yang memeranginya." Siapakah gerangannya orang 
yang mendustakan Al-Qur'an itu? 

Itulah makhluk yang sangat kecil, kerdil, miskin dan 
lemah, la adalah seekor semut yang daif, malah ia 
adalah sebiji debu yang terbuang, malah ia adalah 
'adam yang tidak bererti apa-apa di hadapan Allah 
Yang Maha Perkasa, Maha Gagah dan Maha Besar. 

Wahai Muhammad! Tinggalkan sahaja kepada-Ku 
urusan makhluk yang lemah ini. Bersenang-senanglah 
engkau dengan orang-orang Mu'min yang bersama- 
sama denganmu. Peperangan kini adalah dengan Aku 
bukan denganmu dan bukan pula dengan orang- 
orang Mu'min. Makhluk ini adalah musuh-Ku. Aku 
sendiri akan menyelesaikan urusannya. Biarkanlah 
sahaja dia kepada-Ku. Pergilah engkau dan orang- 
orang yang ada bersamamu berehat. 

Alangkah hebatnya ancaman ngeri terhadap para 
pendusta Al-Qur'an! Dan alangkah besarnya 
ketenteraman yang dirasai Rasulullah s.a.w. dan para 
Mu'min yang berada dalam keadaan yang lemah! 


Nya mendedahkan bahaya di sebalik istidraj dan 
tadbir-Nya. Allah 

S.W.T. menunjukkan keadilan dan rahmat-Nya 
kepada musuh-musuh agama-Nya dan Rasul-Nya 
dengan lebih dahulu memberi peringatan dan 
amaran. Setelah itu terserahlah kepada mereka 
memilih jalan mereka sendiri, kerana tabir rahsia telah 
pun disingkap kepada mereka dan segala sesuatu 
telah dijelaskan dengan seterang-terangnya. 

Allah S.W.T. memberi tempoh, tetapi tidak 
membiar. Allah memberi tangguhan 'azab kepada 
orang kafir yang zalim, tetapi apabila Allah 
mengenakan 'azab ke atasnya, maka ia tidak akan 
dapat tertepas darinya. Di dalam ayat ini, Allah 
menjelaskan cara dan undang-undang-Nya, yang 
telah diatur mengikut kehendak-Nya. Allah berfirman 
kepada Rasulullah s.a.w.: "Tinggalkan sahaja 

kepada-Ku orang yang mendustakan Al-CJur'an 
ini." Biarkan sahaja kepada-Ku orang-orang yang 
angkuh dengan harta kekayaan, anak-anak yang 
ramai, pangkat dan kekuasaan itu. Aku akan memberi 
tempoh kepada mereka dan aku jadikan ni'mat 
kesenangan dan kemewahan itu sebagai perangkap 
kepada mereka. Dengan penjelasan ini, Allah 
mententeramkan Rasul-Nya dan mengingatkan 
musuhnya, kemudian Dia membiarkan mereka 
menghadapi ancaman-Nya yang ngeri itu. 

k k k k k k 


Bahaya Di Sebalik Istidraj Dengan Keamanan Yang Lahir 
Dan Penangguhan Balasan 

^ oT^vT i ^ =>* V ^ 

"Kami akan menarik mereka perlahan-lahan (ke jurang 
kebinasaan) tanpa disedari mereka. "(44) 



"Dan Aku akan memberi tempoh kepada mereka. 
Sesungguhnya rancangan balasan-Ku amat rapi. "(45) 

Kedudukan para pendusta dan seluruh penghuni 
bumi adalah terlalu gampang dan terlalu kecil dan 
tidak padan dengan Allah mengaturkan rancangan- 
rancangan ini untuk menghadapi mereka, tetapi Allah 
menakutkan mereka dengan kekuatan diri-Nya 
supaya mereka sedar sebelum terluput waktu. Mereka 
hendaklah tahu bahawa keamanan yang lahir yang 
diberikan Allah kepada mereka hanya merupakan 
perangkap yang akan memerangkapkan diri mereka. 
Penangguhan balasan terhadap * kezaliman, 
pencerobohan, keengganan beriman dan kesesatan 
mereka merupakan istidraj atau dorongan halus yang 
akan membawa mereka kepada akibat yang paling 
buruk. Itulah tadbir Allah supaya mereka memikul 
dosa-dosa mereka sepenuhnya dan datang ke Padang 
Mahsyar penuh sarat dengan dosa-dosa yang wajar 
menerima penghinaan, penderitaan dan penyeksaan. 

Tidak ada keadilan dan rahmat yang lebih besar dari 
peringatan yang diberikan Allah dan dari kemurahan- 


(Pentafsiran ayat-ayat 46 - 47) 

Di dalam bayangan pemandangan Qiamat yang 
dahsyat dan bayangan ancaman yang menakutkan 
ini, Al-Qur'an menyambung lagi pendebatan, cabaran 
dan pernyataan dan memandang aneh terhadap sikap 
mereka yang ganjil itu: 



"Atau apakah engkau (Muhammad) pernah meminta upah 
dari mereka dan kerana itu mereka merasa berat dengan 
hutang bayaran itu? "(46) 

Maksudnya, apakah bayaran berat yang pernah 
dituntutkan engkau sebagai upah memberi hidayat 
itulah yang mendorong mereka enggan menerima 
hidayat dan mendusta Al-Qur'an dan membuat 
mereka lebih suka menerima nasib yang buruk dari 
membayar upahan yang berat itu? 



"Atau apakah mereka mempunyai pengetahuan urusan 
ghaib , lalu mereka menuliskannya? "(47) 

Kerana itu apakah mereka percaya kepada apa yang 
tersimpan di alam ghaib dan tidak takut kepada 
akibat yang menunggu mereka, kerana mereka telah 
mengetahuinya dan menulisnya, atau apakah mereka 
telah menulis apa yang tersurat di alam ghaib itu 
sebagai jaminan kepada apa yang disukai mereka? 

Semuanya tidak belaka. Oieh itu ; mengapakah 
mereka mengambil sikap yang aneh dan meragukan 
itu? 

Allah Sendiri Yang Mengaturkan Peperangan 
Terhadap Orang Kafir 

Dengan ungkapan yang menarik, memberi ilham 
dan menggerunkan ini: "Oleh itu tinggalkan sahaja 
kepada-Ku orang yang mendustakan Al-Qur'an 
itu" Dan dengan pengumuman undang-undang 
peperangan di antara Allah dengan musuh-musuh- 
Nya yang tertipu itu Allah membebaskan Rasulullah 
s.a.w. dan orang-orang Mu ; min dari beban 
peperangan di antara keimanan dan kekufuran, di 
antara yang hak dan yang batil, kerana peperangan 
itu merupakan peperangan Allah dan Aliahlah sendiri 
yang mengendalikan peperangan itu. 

Inilah hakikat yang sebenar walaupun pada zahirnya 
kelihatan bahawa Nabi s.a.w, dan orang-orang 
Mu'min mempunyai peranan yang kuat dalam 
peperangan ini. Sesungguhnya peranan mereka ketika 
diberikan Allah kejayaan hanya merupakan 
sebahagian dari perencanaan Aliah dalam peperangan 
menentang musuh-Nya. Mereka hanya alat yang 
digunakan Allah atau tidak diguna, dan dalam dua 
keadaan ini Allah adalah bertindak mengikut iradat- 
Nya dan mengendalikan sendiri perjuangan itu 
mengikut peraturan yang dikehendaki-Nya. 


Ayat ini diturunkan ketika Nabi s.a.w. berada di 
Makkah, di mana bilangan orang-orang yang beriman 
yang ada ber-samanya sangat kecil. Mereka tidak 
dapat berbuat apa-apa. Oleh itu, ayat ini memberi 
ketenteraman kepada orang-orang Mu'min yang 
lemah itu dan takut kepada orang-orang kafir yang 
berlagak sombong dengan kekuatan, pangkat 
kebesaran, harta kekayaan dan anak-anak yang ramai 
itu. Kemudian apabila Rasulullah s.a.w. berada di 
Madinah, di mana segala keadaan dan kedudukan 
telah berubah, maka Allah kehendaki agar Rasulullah 
s.a.w. dan orang-orang Mu'min yang ada bersamanya 
mengambil peranan yang ketara dan jelas di dalam 
perjuangan ini, tetapi di Madinah juga Allah 
menegaskan kepada mereka apa yang telah 
ditegaskan kepada mereka di Makkah ketika mereka 
merupakan golongan kecil yang lemah. Allah 
menegaskan kepada mereka ketika mereka mencapai 
kemenangan di dalam Peperangan Badar: 




"Maka (yang sebenarnya) bukanlah kamu yang membunuh 
mereka , tetapi Aliahlah yang membunuh mereka. Dan 
bukanlah engkau yang memanah ketika engkau memanah , 


tetapi Aliahlah yang memanah dan (Dia berbuat demikian) 
untuk menguji orang-orang Mu'min dengan ujian yang baik. 
Sesungguhnya Allah Maha Mendengar lagi Maha 
Mengetahui." 


(Surah al-Anfal: 17) 

Allah membuat kenyataan yang sedemikian untuk 
menanamkan hakikat ini di dalam hati mereka iaitu 
hakikat bahawa perjuangan dan peperangan adalah 
perjuangan dan peperangan Allah, dan urusan perang 
itu adalah urusan Allah. Apabila Allah memberi 
peranan kepada mereka dalam perjuangan itu, maka 
itu adalah semata-mata untuk menguji mereka 
dengan ujian yang baik dan untuk memberi pahala 
kepada mereka dengan ujian itu. Adapun hakikat 
perjuangan itu sendiri, maka Aliahlah yang 
mengendalikannya. Dan hakikat kemenangan 
perjuangan itu juga ditentukan oleh Allah, Allah 
S.W.T. mengendalikan perjuangan itu dengan mereka 
atau tanpa mereka, dan ketika mereka memasuki 
perjuangan itu sebagai alat qudrat kuasa-Nya, maka 
alat itu bukanlah satu-satunya alat yang berada di 
tangan qudrat-Nya. 

Ini adalah hakikat yang jelas tersirat di celah-celah 
nas Al-Qur'an di setiap tempat, setiap keadaan dan 
kedudukannya. Begitu juga hakikat ini merupakan 
hakikat yang sesuai dengan kefahaman keimanan 
terhadap qudrat, perencanaan, peraturan dan iradat 
Allah dan terhadap qudrat manusia yang bertindak 
untuk melaksanakan perencanaan Allah. Hakikat 
qudrat manusia hanya alat dan tidak akan lebih dari 
alat. 


Kemenangan Dalam Perjuangan Da'wah 
Ditentukan Allah 

Hakikat ini mencurahkan rasa ketenteraman di 
dalam hati orang Mu'min sama ada ia berada di 
dalam keadaan kuat atau lemah selama hatinya ikhlas 
kepada Allah dan selama ia bertawakkal kepada Allah 
dalam perjuangannya. Oleh itu, kekuatannya 
bukanlah kekuatan yang menentukan 
kemenangannya di dalam perjuangan kebenaran dan 
kebatilan, keimanan dan kekufuran, hanya Aliahlah 
yang menentukan kemenangan itu. Begitu juga 
kelemahannya tidak menewaskannya kerana 
kekuatan Allah berada di belakangnya dan kekuatan 
Allah itulah yang mengendalikan perjuangan itu dan 
menentukan kemenangannya, tetapi Allah 
menangguh dan menempuh, mendorong, menarik 
dan mengatur segala sesuatu mengikut waktunya 
sesuai dengan kehendak dan kebijaksanaan-Nya, dan 
sesuai dengan keadilan dan rahmat kasihan belas- 
Nya. 

Begitu juga hakikat itu menakutkan hati musuh 
sama ada orang Mu'min yang berdepan dengannya 
itu berada dalam keadaan lemah atau kuat, kerana 
yang bertarung dengannya bukan orang-orang 
Mu'min, malah Allah sendiri yang mengendalikan 
perjuangan itu dengan kekuatan dan keperkasaan- 
Nya iaitu Allah yang telah berfirman kepada Nabi-Nya: 

" Tinggalkan sahaja kepada-Ku orang yang mendustakan Al- 
Qur'an ini." (44) 


Tinggalkan sahaja kepada-Ku manusia yang malang 
ini. Allah menangguh dan menempoh, mendorong 
dan menarik, sedangkan si musuh itu tetap berada di 
dalam perangkap yang menakutkan. Andainya ia 
berada di kemuncak kekuatan dan kelengkapannya, 
maka kekuatan itu sendiri merupakan perangkap, dan 
kelengkapan itu sendiri merupakan jerat. 

o' 

"Dan Aku memberi tempoh kepada mereka . Sesungguhnya 
rancangan balasan~Ku amat rapi."(45) 


Tentang bilakah masanya, maka itu adalah 
tersimpan di dalam ilmu Allah yang tersembunyi. 
Siapakah yang merasa aman dari tindak balas Allah 
yang tersimpan dalam ilmu-Nya yang ghaib? Tiada 
siapa yang merasa aman dari tindak balas Allah 
melainkan orang-orang kafir yang fasik. 


k k k k k k 


(Pentafsiran ayat-ayat 48 - 50) 


Orang yang ditelan ikan yang besar itu ialah Nabi 
Yunus as. sebagaimana diterangkan di dalam Surah 
as-Saffat. Allah menyebutkan kisah pengalaman Nabi 
Yunus a.s. itu untuk mengingatkan Nabi Muhammad 
s.a.w. supaya pengalaman Yunus menadi bekalan dan 
modal kepada beliau selaku penghabisan para Anbia' 
yang didahului oleh pengalaman-pengalaman sekalian 
Anbia 7 sebelumnya, supaya beliau menjadi pemungut 
hasil tuaian yang akhir dan menerima modal dan 
bekalan yang akhir, ini boleh menolong beliau untuk 
memikul tugas kerasulan yang amat berat, iaitu tugas 
menyampaikan hidayat kepada seluruh umat 
manusia, bukan kepada satu suku manusia, bukan 
kepada satu negeri dan bukan pula kepada satu umat 
sahaja, iaitu tugas menyampaikan hidayat kepada 
seluruh 'generasi umat manusia, bukan kepada satu 
generasi dan bukan kepada satu kurun sahaja seperti 
tugas para rasul sebelumnya. Tugas beliau ialah 
membekalkan umat manusia selepasnya iaitu seluruh 
generasi dan bangsa dengan satu sistem hidup yang 
tetap dan sesuai untuk memenuhi segala 
perkembangan baru dalam kehidupan mereka, iaitu 
perkembangan keadaan-keadaan, kedudukan- 
kedudukan dan pengalaman-pengalaman. 
Memanglah setiap hari yang datang itu membawa 
sesuatu yang baru. 


Teladan Dari Cerita Nabi Yunus Ditelan Ikan Besar 

Berdepan dengan hakikat inilah Allah mengarahkan 
Nabi s.a.w. supaya bersabar memikul tugas-tugas 
kerasulan, bersabar menghadapi putarbelit manusia, 
bersabar menghadapi gangguan dan pendustaan 
mereka, bersabar terus hingga Allah memberi 
keputusan-Nya pada waktu yang telah ditentukan- 
Nya mengikut iradat-Nya. Kemudian Allah 
mengingatkan Nabi-Nya dengan pengalaman yang 
telah dilalui saudaranya Nabi Yunus yang telah hilang 
kesabaran dalam memikul tugas kerasulan itu, dan 
sekiranya beliau tidak diselamatkan ni'mat Allah 
tentulah beliau dicampak ke daratan dengan 
mendapat kecelakaan: 



Ringkasan pengalaman itu ialah Nabi Yunus ibn 
Matta a.s. telah diutuskan Allah kepada penduduk 
sebuah negeri yang dikatakan bernama Ninua di 
dalam wilayah al-Musal (lraq). Beliau merasa 
perkembangan keimanan penduduk negeri itu begitu 
lambat dan beliau tidak senang dengan sikap mereka 
yang teragak-agak itu. Oleh itu, beliau pun meninggal 
mereka dengan perasaan marah dan berkata di dalam 
hatinya, Allah tidak akan menyusahkan aku tinggal di 
dalam kumpulan manusia yang degil dan keras hati 
itu dan Allah boleh mengutuskan aku kepada 
kumpulan manusia yang lain. Kemarahan dan 
kebosanan telah mendorong beliau menuju ke tepi 
laut dan di sana beliau menaiki sebuah bahtera. 
Apabila bahtera yang membawa mereka itu berada di 
tengah gelombang, ia menjadi berat dan terancam 
akan tenggelam, lalu mereka pun membuang undi di 
antara penumpang-penumpang itu untuk membuang 
salah seorang dari mereka supaya bahtera itu ringan. 
Tiba-tiba undi itu terjatuh kepada Yunus a.s. lalu 
mereka pun mencampakkannya ke laut dan beliau 
telah ditelan oleh seekor ikan yang besar. 



"Oleh itu r bersabarlah menerima keputusan Tuhanmu dan 
janganlah engkau jadi seperti orang yang ditelan ikan yang 
besar (Yunus) ketika ia berdo'a semasa berada di dalam 
kesusahan(48). Jika tidak ia diselamatkan oleh ni'mat 
pertolongan dari Tuhannya tentulah dia dicampakkan di 
bumi yang tandus, dengan mendapat kecelaan(49). Lalu dia 
dipilih Tuhannya dan menjadikannya dari orang-orang yang 
salih. "(50) 


Ketika inilah Yunus a.s. berdo'a. Beliau berada di 
dalam keadaan lemas dan kesusahan yang amat berat 
di dalam perut ikan yang gelap-gelita di tengah 
gelombang lautan itu. Beliau berseru kepada 
Tuhannya: 


-i « 




"Tiada Tuhan melainkan Engkau. Maha Sucilah Engkau. 
Sesungguhnya aku telah termasuk dalam golongan orang- 
orang yang melakukan kezaliman. " 

(Surah al-Anbia': 87) 

Lalu beliau diselamatkan oleh ni'mat pertolongan 
dari Aliah. Beliau telah diluahkan ikan itu di tepi 
pantai dengan hanya tinggal daging tanpa kulit, 
kerana kulitnya telah larut di dalam perut ikan. Allah 
telah memelihara nyawa beliau dengan qudrat kuasa- 
Nya yang tidak terikat dengan mana-mana ikatan 
manusia yang biasa dan terbatas itu. 


keputusan-Nya bahawa Dialah sendiri yang 
mengendalikannya. Di samping itu, Allah telah 
menetapkan bahawa Dia akan menangguh dan 
menempoh, mendorong atau mengistidraj mengikut 
kebijaksanaan-Nya. Demikianlah Allah memberi janji- 
Nya kepada Rasul-Nya yang mulia dan Allah telah 
mengotakan janji-Nya tidak lama selepas itu. 


Di sini Yunus berkata jika dia tidak diselamatkan 
oleh ni'mat pertolongan Allah tentulah beliau 
diluahkan oleh ikan itu di tanah yang tandus dengan 
mendapat kecelaan dari Tuhannya kerana tindak- 
tanduknya yang kurang sabar dan kerana beliau 
mengambil tindakan sendiri sebelum menerima 
keizinan dari Allah. Tetapi ni'mat pertolongan Allah 
telah menyelamatkan beliau, dan Allah telah 
memperkenankan tasbihnya dan menerima 
pengakuan penyesalannya. Allah mengetahui bahawa 
beliau benar-benar wajar menerima ni'mat anugerah 
dan pilihan dari Allah: 



" Lalu dia dipilih Tuhannya dan menjadikannya dari orang- 
orang yang salih. "(50) 

Inilah pengalaman yang telah dilalui Yunus a.s. yang 
telah ditelan oleh seekor ikan- yang besar itu. Allah 
mengingatkan Rasulullah s.a.w. dengan pengalaman 
ini dalam masa beliau sedang menghadapi kedegilan 
dan pendustaan kaumnya, dan setelah Allah 
membebaskan beliau dari beban perjuangan - 
menurut hakikat yang sebenar - dan menyuruh beliau 
tinggalkan sahaja perjuangan itu kepada-Nya untuk 
dikendalikannya mengikut iradat-Nya dan menyuruh 
beliau supaya bersabar menunggu hukuman dan 
keputusan dari Allah dalam masa yang dijanjikannya 
dan dalam kesukaran-kesukaran perjalanan da'wah 
sehingga tiba masa yang dijanjikan itu. 


(Pentafsiran ayat-ayat 51 - 52) 

Dendam Kesumat Dan Hasad Dengki Orang-orang 
Kafir Terhadap Rasulullah 

Pada akhir surah ini, Ai-Qur'an melukiskan 
pemandangan yang menggambarkan orang-orang 
kafir yang sedang menerima da'wah dari Rasul-Nya 
yang mulia dengan hati yang amat marah dan dengan 
perasaan hasad dengki yang amat mendalam hingga 
tercurah di dalam pandangan-pandangan mata 
mereka yang beracun dan membunuh yang 
ditumpukan kepada Rasulullah s.a.w. Pandangan itu 
telah disifatkan Allah dengan tepatnya tanpa 
memerlukan tokok tambah: 



"Sesungguhnya orang-orang yang kafir itu hampir-hampir 
menggelincirkan kaki engkau dengan pandangan- 
pandangan mereka (yang penuh marah) apabila mereka 
mendengar Al-pudan, dan mereka berkata: Sesungguhnya 
dia (Muhammad) seorang gila(51). Sedangkan Al-Qur'an itu 
tidak lain melainkan peringatan bagi seluruh umat 
manusia. "(52) 


Kesulitan-kesulitan Yang Dihadapi Da'wah 

Kesukaran da'wah yang sebenar ialah kesukaran 
bersabar menunggu keputusan Allah sehingga tiba 
waktu yang dijanjikan-Nya, iaitu waktu yang 
dikehendaki Allah menurut hikmat kebijaksanaan- 
Nya. Di tengah jalan da'wah terdapat berbagai-bagai 
kesukaran iaitu kesukaran-kesukaran pendustaan dan 
penindasan, kesukaran-kesukaran putar-belit dan 
kedegilan manusia, kesukaran-kesukaran 
perkembangan kebatilan dan keangkuhannya, 
kesukaran-kesukaran manusia yang terpesona dengan 
kebatilan yang bongkak dan yang menang pada mata 
kasar dan kesukaran-kesukaran menahan dan 
menyabarkan diri dalam menghadapi semua 
kesukaran itu dengan hati yang rela, mantap dan 
tenteram menunggu janji Allah yang benar, tidak 
ragu-ragu, tidak teragak-agak untuk meneruskan 
perjalanan biarpun bagaimana banyak kesukaran di 
jalan itu. Ini adalah suatu usaha yang amat besar dan 
sukar, la memerlukan keazaman, kesabaran, 
pertolongan dan taufiq dari Allah. Adapun 
perjuangan itu sendiri, maka Aliah telah membuat 


. Pandangan-pandangan mata mereka hampir- 
hampir mempunyai kesan yang boleh 
menggelincirkan kaki Rasulullah s.a.w. dan 
menghilangkan imbangannya yang berdiri di atas 
bumi. Ini adalah satu ungkapan yang amat menarik 
yang membayangkan pandangan-pandangan mata 
yang sarat dengan dendam kesumat, niat-niat yang 
jahat, hasad dengki, marah, jengkel, panas hati dan 
racun-racun. Kemudian pandangan-pandangan yang 
beracun dan panas berapi itu disertakan pula dengan 
caci maki yang hina dan pembohongan yang keji: 



"Dan mereka berkata: Sesungguhnya dia (Muhammad) 
seorang gila. "(51) 

Itulah satu pemandangan yang dilukis dan 
dirakamkan oleh pena yang amat seni dari 
pemandangan-pemandangan da'wah di Kota Makkah 
iaitu pemandangan dalam kalangan umum para 
pembesar Makkah yang degil dan berdosa yang mana 
dari hati dan pandangan mata merekalah tercetus 

segala api hasad dengki yang keji dan panas membara 
itu. 

Kemudian diiringi dengan satu kata pemutus: 



" Sedangkan Al-Our'an itu tidak lain melainkan peringatan 
bagi seluruh umat manusia. "(52) 

Sudah tentu "peringatan" itu tidak akan diucapkan 
oleh seorang gila dan tidak dibawa oleh seorang gila. 

Perkataan Allah itulah yang benar dan kata-kata 
rekaan dari pembohong-pembohong itulah yang 
dusta. 


Da'wah Islam Merupakan Da'wah Global 

Sebelum mengakhiri tafsiran surah ini perlulah 
diperhatikan kepada kata " 0 *^ 1 " (seluruh umat 
manusia atau semesta alam). Di sini ketika da'wah 
Islam di Makkah masih ditentang dengan keingkaran 
dan Rasulullah s.a.w. masih ditentang dengan 
pandangan-pandangan mata yang beracun dan 
membara, sedangkan kaum Musyrikin 
mengemblengkan seluruh tenaga yang ada pada 
mereka untuk memerangi beliau... di waktu yang 
awal ini lagi dan dalam keadaannya yang masih 
terkepung ketat, da'wah Islam telah pun 
mengumumkan sifat global atau kesejagatannya. 
Itulah sifat semulajadi dan sifat hakikinya. Sifat ini 
bukanlah sifat baru yang disandangnya setelah 
mendapat kemenangan di Madinah sebagaimana 
yang didakwa oleh pembohong-pembohong hari ini, 
malah sifat globalnya ini adalah sifatnya yang awal- 
awal lagi, iaitu sejak masa perkembangannya yang 
pertama di Makkah, kerana sifat ini merupakan satu 
hakikat yang sebati di dalam jantung hati da'wah ini 
sejak permulian lahirnya lagi. 

Demikianlah iradat Allah terhadap da'wah ini, 
demikianlah arah tujunya sejak masa kelahirannya 
yang pertama, dan demikianlah arah tujunya hingga 
ke akhir zaman. Aliahlah yang berkehendak demikian 
terhadap da'wah sebagai Tuanpunya dan 
Penaungnya, Aliahlah Pembela dan Pelindungnya. 
Dialah yang mengendalikan perjuangan terhadap para 
pendusta sedangkan kewajiban para pejuang da'wah 
ialah bersabar menunggu keputusan Allah Sebaik-baik 
Pemberi keputusan. 


****** 


